hotchpotch/miracl-hf-unified huggingface dataset:
การต่อต้านลัทธิคอมมิวนิสต์
การต่อต้านลัทธิคอมมิวนิสต์เป็นการต่อต้านต่อลัทธิคอมมิวนิสต์ การจัดตั้งองค์กรเพื่อต่อต้านลัทธิคอมมิวนิสต์ได้ถูกพัฒนาขึ้นหลังปี ค.ศ. 1917 การปฏิวัติเดือนตุลาคมในรัสเซีย และทั่วทุกมุมโลกในช่วงสงครามเย็น เมื่อสหรัฐอเมริกาและสหภาพโซเวียตต่างได้แข่งขันทางด้านต่างๆกันอย่างดุเดือด การต่อต้านลัทธิคอมมิวนิสต์ได้รับมาจากส่วนหนึ่งของขบวนการเคลื่อนไหวที่ดำรงตำแหน่งทางการเมืองที่แตกต่างจำนวนมาก รวมทั้งมุมมองของประชาธิปไตยสังคมนิยม, เสรีนิยม, อนุรักษ์นิยม, ฟาสซิสต์, ทุนนิยม, อนาธิปไตย และสังคมนิยม
องค์กรแรกที่ได้ทุ่มเทเพื่อการต่อต้านลัทธิคอมมิวนิสต์คือขบวนการขาวของรัสเซีย ซึ่งได้ต่อสู้ในสงครามกลางเมืองรัสเซียซึ่งได้เริ่มต้นในปี ค.ศ. 1918 เพื่อโค่นล้มรัฐบาลคอมมิวนิสต์ที่เพิ่งถูกก่อตั้ง ขบวนการขาวได้รับการสนับสนุนทางทหารโดยรัฐบาลต่างชาติพันธมิตรหลายประเทศ ซึ่งเป็นตัวอย่างแรกของการต่อต้านลัทธิคอมมิวนิสต์ที่เป็นนโยบายรัฐบาล อย่างไรก็ตาม กองทัพแดงของฝ่ายคอมมิวนิสต์ได้มีชัยเหนือขบวนการขาวและสหภาพโซเวียตก็ได้รับการสถาปนาในปี ค.ศ. 1922 ในช่วงระหว่างการดำรงอยู่ของสหภาพโซเวียต การต่อต้านลัทธิคอมมิวนิสต์ได้กลายเป็นประเด็นที่สำคัญของขบวนการเคลื่อนไหวทางการเมืองและรัฐบาลต่างๆทั่วโลก
ในสหรัฐอเมริกา การต่อต้านลัทธิคอมมิวนิสต์ได้เข้ามาอย่างชัดเจนด้วย First Red Scare ในปี ค.ศ. 1919-1920 ในทวีปยุโรปในช่วงระหว่างปี ค.ศ. 1920 และ 1930 การต่อต้านต่อลัทธิคอมมิวนิสต์ได้รับการส่งเสริมโดยฝ่ายอนุรักษนิยม, ประชาธิปไตยสังคมนิยม, เสรีนิยม, และฟาสซิสต์ รัฐบาลฟาสซิสต์ได้ลุกขึ้นออกมาอย่างชัดเจนว่าเป็นฝ่ายตรงข้ามที่สำคัญของลัทธิคอมมิวนิสต์ในปี ค.ศ. 1930 และพวกเขาได้ก่อตั้งกติกาสัญญาต่อต้านโคมินเทิร์นในปี ค.ศ. 1936 คือพันธมิตรร่วมต่อต้านลัทธิคอมมิวนิสต์ ในทวีปเอเชีย จักรวรรดิญี่ปุ่นและพรรคก๊กมินตั๋ง (พรรคชาตินิยมจีน) ได้เป็นกองกำลังชั้นนำในการต่อต้านคอมมิวนิสต์ในช่วงสมัยนั้น
ภายหลังสงครามโลกครั้งที่สอง ลัทธิฟาสซิสต์ได้ยุติเป็นขบวนการเคลื่อนไหวทางการเมืองเนืองจากความพ่าบแพ้ของฝ่ายอักษะ ชัยชนะของฝ่ายสัมพันธมิตรเป็นกลุ่มประเทศที่นำโดยสหภาพโซเวียต สหรัฐอเมริกา และสหราชอาณาจักร แต่ภายหลังสงคราม เหล่าพันธมิตรก็ได้แตกแยกกันอย่างรวดเร็วจนต้องแบ่งออกเป็นสองค่ายใหญ่: ลัทธิคอมมิวนิสต์ภายใต้การนำของสหภาพโซเวียต และ ทุนนิยมภายใต้การนำของสหรัฐอเมริกา การแข่งขันระหว่างสองอภิมหาอำนาจทั้งสองฝ่ายที่ได้เป็นที่รู้จักกันคือ สงครามเย็น และในช่วงสมัยนั้นรัฐบาลสหรัฐได้มีบทบาทเป็นผู้นำในการสนับสนุนการต่อต้านลัทธิคอมมิวนิสต์ทั่วโลกซึ่งเป็นส่วนหนึ่งของนโยบาบกีดกัน ด้วยความขัดแย้งทางทหารหลายครั้งระหว่างฝ่ายนิยมคอมมิวนิสต์และฝ่ายต่อต้านคอมมิวนิสต์ในส่วนต่างๆของโลก รวมทั้งสงครามกลางเมืองจีน, สงครามเกาหลี, สงครามเวียดนาม, และสงครามโซเวียต–อัฟกานิสถาน เนโทเป็นองค์การที่ก่อตั้งขึ้นเพื่อเป็นพันธมิตรร่วมทางทหารต่อต้านคอมมิวนิสต์ในปี ค.ศ. 1949 และยังคงต่อเนื่องตลอดในช่วงสงครามเย็น
ด้วยเหตุการณ์การปฏิวัติ ค.ศ. 1989 และการล่มสลายของสหภาพโซเวียตในปี ค.ศ. 1991 รัฐบาลคอมมิวนิสต์ของโลกส่วนใหญ่ล้วนถูกล้มล้างและสงครามเย็นยุติลง อย่างไรก็ตาม,การต่อต้านลัทธิคอมมิวนิสต์ยังคงเป็นส่วนหนึ่งของสติปัญญาที่สำคัญของขบวนการเคลื่อนไหวทางการเมืองในปัจจุบันและการต่อต้านลัทธิคอมมิวนิสต์เป็นปัจจัยหนึ่งภายในประเทศ ฝ่ายค้านได้พบว่าระดับชนชั้นที่แตกต่างในสาธารณรัฐประชาชนจีนและประเทศอื่นๆที่ปกครองโดยพรรคคอมมิวนิสต์
การสร้างเสริมอาวุธยุทธภัณฑ์ของเยอรมนี
การเสริมสร้างอาวุธยุทธภัณฑ์ของเยอรมัน("Aufrüstung", )เป็นยุคของการฟื้นฟูในเยอรมนีในช่วงสมัยระหว่างสงคราม(ค.ศ. 1918-1939) ในการละเมิดสนธิสัญญาแวร์ซาย ได้เริ่มขึ้นทันทีหลังจากสนธิสัญญาได้มีการลงนาม ด้วยขนาดเล็ก เป็นความลับและพื้นฐานอย่างไม่เป็นทางการ แต่ก็ได้ขยายตัวขึ้นภายหลังจากพรรคนาซีได้เข้าสู่อำนาจในปี ค.ศ. 1933
แม้ว่าจะมีขนาดเล็ก แต่การเสริมสร้างอาวุธยุทธภัณฑ์สำหรับปีที่ผ่านมาได้ดำเนินการอย่างเป็นความลับเอาไว้อย่างมากมาย การดำเนินส่วนใหญ่อยุ่ในความลับผ่านโดยองค์กร(ซึ่งบางส่วนมีลักษณะเป็นการบังหน้า) จนกระทั่งความจริงของการเสริมสร้างอาวุธยุทธภัณฑ์ของเยอรมันของเยอรมันได้ถูกเปิดเผยโดย คาร์ล ฟอน ออสซิเอ็ดซกีในปี ค.ศ. 1931 แม้ว่าการเปิดเผยของเขาจะทำให้เขาได้รับรางวัลโนเบลสาขาสันติภาพ คาร์ล ฟอน ออสซิเอ็ดซกีถูกลงโทษโดยผู้มีอำนาจนาซีในการจำคุกเป็นเวลา 227 วัน ตลอดจนถึงการถูกจองจำและทรมารจนกระทั่งเขาเสียชีวิตเมื่อวันที่ 4 พฤษภาคม ค.ศ. 1938 การเปิดเผยของฟอน ออสซิเอ็ดซกีได้กระตุ้นทำให้เกิดนโยบายการเสริมสร้างอาวุธยุทธภัณฑ์ในสหราชอาณาจักร ซึ่งได้เพิ่มมากขึ้น ภายหลังจากที่อดอล์ฟ ฮิตเลอร์ได้ถอดถอนเยอรมนีออกจากสันนิบาตชาติและการประชุมปลดอาวุธโลกในปี ค.ศ. 1933
โครงสร้างการเสริมสร้างอาวุธยุทธภัณฑ์ได้เพิ่มขนาดของเหล่าเจ้าหน้าที่นายทหารเยอรมันอย่างรวดเร็ว และจัดตั้งเป็นขนาดกองทัพที่กำลังเติบโตจะเป็นภาระหน้าที่ของพวกเขาจนกระทั่งการแพร่ระบาดของสงครามโลกครั้งที่สองในเดือนกันยายน ค.ศ. 1939 เคานต์ โยฮันน์ ฟอน ครีมันเซกก์ (Johann von Kielmansegg)(ค.ศ. 1906-2006) ได้กล่าวในภายหลังว่ากระบวนการมี่เกี่ยวข้องมากกับ 36 กองพลได้สำเร็จลุล่วงสำหรับเขา และเพื่อนร่วมงานของเขาจากผลสะท้อนบนประเด็นใหญ่ๆ
เอเวอร์กรีนเลิฟ
เอเวอร์กรีนเลิฟ () เป็นภาพยนตร์แนวโรแมนติกจากประเทศญี่ปุ่น กำกับโดย Kōichirō Miki นำแสดงโดย ทาคาโนริ อิวาตะ และ มิซึกิ ทาคาฮาตะ ภาพยนตร์ได้เค้าโครงจากนวนิยายเรื่อง "Shokubutsu Zukan" ของ Hiro Arikawa ภาพยนตร์เข้าฉายครั้งแรกในประเทศญี่ปุ่นในวันที่ 4 มิถุนายน 2016
พระราชบัญญัติการครองคู่แบบครอบครัว ค.ศ. 2018
พระราชบัญญัติการครองคู่แบบครอบครัว ค.ศ. 2018 () เป็นพระราชบัญญัติของรัฐสภาเบอร์มิวดาที่รับรองการครองคู่แบบครอบครัวสำหรับทั้งคู่รักต่างเพศ และคู่รักร่วมเพศ ทั้งนี้พระราชบัญญัติยังส่งผลให้กฏหมายการแต่งงานสำหรับคู่รักร่วมเพศผิดกฏหมาย รัฐสภาเบอร์มิวดาเป็นรัฐสภาแรกที่ทำให้กฏหมายการแต่งงานเพศเดียวกันผิดกฏหมายอีกครั้ง หลังจากที่เคยถูกกฏหมาย
ร่างกฏหมายการครองคู่แบบครอบครัวเริ่มขึ้นในปี 2017 หลังจากที่ศาลฎีกาเบอร์มิวดาตัดสินว่าคู่รักร่วมเพศควรมีสิทธิเช่นเดียวกับคู่รักต่างเพศในการแต่งงาน จึงทำให้การแต่งงานเพศเดียวกันเป็นไปอย่างถูกต้องภายใต้กฎหมาย หลังจากนั้นรัฐมนตรีว่าการกระทรวงการต่างประเทศ วอลตัน บราวน์ ได้นำร่างกฎหมายไปยืนที่สภาผู้แทนราษฎรเบอร์มิวดา เพื่อสร้างสถาบันใหม่สำหรับคู่รักเพศเดียวกันเท่านั้น ร่างกฎหมายผ่าน ด้วยคะแนน 24 ต่อ 10 และยังผ่านวุฒิสภาด้วยคะแนน 8 ต่อ 3
ร่างกฏหมายถูกส่งไปที่ผู้ว่าการเบอร์มิวดาเพื่อขอพระราชยินยอมในนามของสมเด็จพระราชินีนาถเอลิซาเบธที่ 2 ซึ่งเป็นขั้นตอนปกติสำหรับร่างกฏหมายที่ผ่านการลงคะแนนเสีบงแล้ว ผู้ว่าการจอห์น แรนคินล่าชลอการยินยอมเพื่อปรึกษากับสำนักงานต่างประเทศและเครือจักรภพ สื่อต่างประเทศและนักการเมืองจำนวนมากต่างออกมาเรียกร้องและวิจารณ์อย่างหนักว่าเขาปฏิเสธที่จะขอความยินยอมจากพระราชินี การอภิปรายในสภาแห่งสหราชอาณาจักรนำโดยพรรคแรงงาน คริส ไบรอันท์ (โดยตัวเขาเองก็เป็นคนรักร่วมเพศ) และเลขานุการต่างประเทศบอริส จอห์นสันพยายามระงับกฏหมายนี้ รัฐมนตรีว่าการกระทรวงเซอร์อลัน ดันแคน กล่าวว่ารัฐบาล "ผิดหวัง" ที่การตัดสินใจนี้ แต่จะไม่ขัดขวางการริเริ่มของรัฐด้วยการอ้างถึงการประชุมตามรัฐธรรมนูญว่ารัฐบาลจะไม่เข้าไปแทรกแซงโดยตรงกับการตัดสินใจของรัฐสภาในอาณานิคม ผู้สำเร็จราชการได้รับพระราชยินยอมเมื่อวันที่ 7 กุมภาพันธ์ ปี 2018
พระราชบัญญัติความสัมพันธ์แบบคู่อาศัยในประเทศเบอร์มิวดามาแทนที่กฏหมายการแต่งงานเพศเดียวกัน พระราชบัญญัตินี้ยังอนุญาตให้คู่รักเพศตรงข้ามมีความสัมพันธ์แบบคู่อาศัย คู่รักเพศเดียวกันที่แต่งงานก่อนกฏหมายมีผลบังคับใช้จะยังคงเป็นที่ยอมรับในสถานะแต่งงาน การบังคับใช้ล่าช้าพระราชบัญญัติ เนื่องจากต้องรอใบอนุญาตแต่งงานและพิธีแต่งงานที่รอดำเนินการในเบอร์มิวดาหรือบนเรือที่มีธงเบอร์มิวดา รัฐบาลประกาศว่าพระราชบัญญัตินี้จะมีผลใช้บังคับในวันที่ 1 มิถุนายน 2018
สุกัญญา ศรีสุราช
สุกัญญา ศรีสุราช (; เกิด 3 พฤษภาคม ค.ศ. 1995) เป็นนักยกน้ำหนักหญิงชาวไทยที่แข่งขันในประเภท 58 กิโลกรัม และเป็นตัวแทนนักยกน้ำหนักหญิงประเทศไทยที่ไปแข่งยกน้ำหนักระดับนานาชาติ เธอยังเข้าร่วมการแข่งขันยกน้ำหนักชิงแชมป์โลกด้วย โดยเธอไม่ได้เหรียญเฉพาะการแข่งขันยกน้ำหนักชิงแชมป์โลก พ.ศ. 2558
เธอเคยถูกต้องโทษเนื่องจากการใช้สารกระตุ้นประเภท
พระนางนัตชินเมดอ
พระนางนัตชินเมดอ (, or , ) เจ้าหญิงรัชทายาทแห่ง ราชวงศ์ตองอู ของพม่าจาก ค.ศ. 1581 ถึง 1586
พระนางนัตชินเมดอเป็นพระธิดาพระองค์เดียวของ พระเจ้าตะโดเมงสอแห่งอังวะ พระอนุชาต่างพระมารดาของ พระเจ้าบุเรงนอง อุปราชแห่งเมืองอังวะและพระนาง อังวะมิบะยา ใน ค.ศ. 1556 ซึ่งทั้งสองพระองค์มีความสัมพันธ์เป็น พระปิตุลา (ลุง) – พระนัดดา (หลาน) พระนางนัตชินเมดอเจริญพระชนม์ใน อังวะ พระนางต่อมาได้ย้ายมาประทับที่ หงสาวดี เนื่องจากพระนางได้อภิเษกกับ มังกะยอชวา ซึ่งเป็นพระญาติชั้น 1 ทางฝ่ายพระมารดาและพระญาติห่าง ๆ ทางฝั่งพระบิดา
อีมุส
อีมุส () เป็นเมืองศูนย์กลางโดยนิตินัยของจังหวัดคาบีเต ประเทศฟิลิปปินส์ ในปี ค.ศ. 2015 มีประชากร 403,785 และเป็นนครระดับที่หนึ่ง หากแบ่งตามรายได้
อีมุสอยู่ห่างจากเมโทรมะนิลาไปทางทิศใต้ และเป็นสถานที่สำคัญทางประวัติศาสตร์เกี่ยวกับชัยชนะสองครั้งเหนือจักรวรรดิสเปนในการปฏิวัติฟิลิปปิน สงครามสองครั้งนั้นได้แก่ สงครามอีมุส เมื่อวันที่ 3 กันยายน ค.ศ. 1896 และสงครามอะลาปัน เมื่อวันที่ 28 พฤษภาคม ค.ศ. 1898 โดยในครั้งนั้น ธงชาติฟิลิปปินส์ผืนแรกได้โบกสะพัด ทำให้เมืองนี้ได้รับฉายา "เมืองหลวงแห่งธงชาติของฟิลิปปินส์" และมีการเฉลิมฉลองทุก ๆ ปี และมีการจัดแสดงเรื่องราวของสงครามไว้ที่พิพิธภัณฑ์ประวัติศาสตร์อีมุส อีมุสได้รับการยกฐานะเป็นนครเมื่อวันที่ 30 มิถุนายน ค.ศ. 2012
อีมุสเป็นศูนย์กลางทางศาสนาของจังหวัดคาบีเต และเป็นที่ตั้งของสังฆมณฑลอีมุสและอาสนวิหารอีมุส
อีมุสมีพื้นที่ คิดเป็นร้อยละ 6.8 ของพื้นที่จังหวัดคาบีเต () ล้อมรอบด้วยเทศบาลคาวิตและโนเบเลตาทางทิศเหนือ ติดกับเทศบาลเจเนรัลไตรอัสทางทิศตะวันตก ติดกับนครบาคัวร์ทางทิศตะวันออก และดาสมารินาสทางทิศใต้
ถนนหทัยราษฎร์
ถนนหทัยราษฏร์ เป็นถนนที่เชื่อมระหว่างจังหวัดปทุมธานีกับกรุงเทพมหานคร โดยมีระยะทางประมาณ 15กม. โดยมีจุดเริ่มต้นที่สะพานสายไหมหทัยราษฎร์ หลังจากนั้นจะมุ่งหน้าไปทางทิศตะวันออก ข้ามถนนกาญจนาภิเษก แล้วเลี้ยวไปยังทิศตะวันออกเฉียงใต้โดยจะเข้าเขตคลองสามวาในพื้นที่กรุงเทพมหานครบริเวณซอยเลียบคลองสี่ ผ่านถนนราษฏร์นิมิตร คลองลำแบน ถนนไทยรามัญ คลองสี่ตะวันตก ซอยวัดแป้นทอง คลองสามตะวันตก คลองสองตะวันตก ผ่านแยกถนนเลียบคลองสอง ถนนหทัยมิตร แล้วถนนจะเข้าสู่พื้นที่เขตมีนบุรีผ่านย่านชุมชน ก่อนที่จะไปสิ้นสุดที่ถนนสุวินทวงศ์
สงครามมหาเทพประจัญบาน
สงครามมหาเทพประจัญบาน () เป็นภาพยนตร์อเมริกันในปี 2010 แนวแอคชั่น กำกับโดย หลุยส์ เลเทอร์ริเออร์ ภาพยนตร์เรื่องนี้เรีเมคจากภาพยนตร์เรื่อง Clash of the Titans นำแสดงโดย แซม เวิร์ธธิงตัน, เจมม่า อาร์เทอร์ตัน, แมดส์ มิคเคลสัน, อเล็กซา ดาวาโลส, เรล์ฟ ไฟนส์, เลียม นีสัน
สงครามระหว่างทวยเทพเองนั้นอาจทำลายล้างโลกได้ แม้ถือกำเนิดจากเทพแต่ถูกเลี้ยงดูให้เป็นมนุษย์ เพอร์ซีอุส ไร้หนทางที่จะปกป้องครอบครัวของเขาจาก เฮเดส เทพผู้โหดเหี้ยมแห่งยมโลก เมื่อไม่เหลืออะไรให้สูญเสีย เพอร์ซีอุสจึงอาสาเป็นผู้นำในภารกิจเสี่ยงภยันตรายเพื่อเอาชนะเฮเดสก่อนที่เขาจะสามารถยึดอำนาจจาก ซุส และเปิดประตูนรกขึ้นบนโลก เพอร์ซีอุสออกเดินทางสู่โลกต้องห้ามเบื้องล่างในการเป็นผู้นำกองทัพนักรบผู้กล้า เพื่อต่อสู้กับเหล่าปีศาจนอกรีตและสัตว์ร้ายน่าสพรึงกลัว เขาจะมีทางรอดได้หากเขาสามารถยอมรับพลังแห่งเทพ ท้าทายโชคชะตาและลิขิตชีวิตด้วยตนเอง
ซูแลนเดอร์ 2
ซูแลนเดอร์ 2 (อังกฤษ: Zoolander 2) เป็นภาพยนตร์ สัญชาติอเมริกา สร้างขึ้นเมื่อปี ค.ศ. 2016 กำกับโดย เบน สติลเลอร์ นำแสดงโดย เบน สติลเลอร์, โอเวน วิลสัน, วิล เฟอร์เรล, เปเนโลเป กรุซ, คริสเตน ไวก์, เฟร็ด อาร์มิเซน
เดเร็ก กับ แฮนเซล กลับมาสู่โลกแฟชั่นอีกครั้ง เพื่อปกป้องชีวิตป็อปสตาร์ระดับโลก หลังจากที่เกิดคดีประหลาดที่เหล่าคนดังถูกสังหารอย่างลึกลับและโพสหน้าบลูสตีลไว้ก่อนตาย เขาจึงต้องกลับมาเพื่อไขปริศนานี้ให้ได้
เตรเซมาร์ตีเรส
นครเตรเซมาร์ตีเรส (; เรียกสั้น ๆ ว่า เทรเซ) เป็นนครศูนย์กลางโดยพฤตินัยของจังหวัดคาบีเต ประเทศฟิลิปปินส์ และมีสำนักงานราชการหลายแห่ง ในปี ค.ศ. 2015 มีประชากร 155,713 คน หากดูจากระดับรายได้ จะถือว่าเป็นนครระดับที่หนึ่ง
เตรเซมาร์ตีเรสตั้งอยู่ใจกลางจังหวัดคาบีเต มีอาณาเขตติดกับเทศบาลตันซาทางทิศเหนือและตะวันตกเฉียงเหนือ, ติดกับเทศบาลนาอิกทางทิศตะวันตกและตะวันตกเฉียงใต้, ติดกับเทศบาลอินดังทางทิศใต้, ติดกับเทศบาลอะมาเดโอทางทิศตะวันออกเฉียงใต้ และติดกับนครเจเนรัลไตรอัสทางทิศตะวันออก เตรเซมาร์ตีเรสตั้งอยู่ห่างจากมะนิลา เมืองหลวงของฟิลิปปินส์ ใช้เวลาเดินทางโดยรถยนต์ประมาณหนึ่งชั่วโมง
เตรเซมาร์ตีเรสอยู่ที่ความสูงระดับ 30-400 เมตร ระดับความชันอยู่ที่ 0.5-2%
เตรเซมาร์ตีเรสมีภูมิอากาศแบบร้อนชื้น (เคิปเปน: "Aw") ประกอบด้วยสองฤดูกาล คือ ฤดูฝน (พฤษภาคม-ธันวาคม) และฤดูแล้ง (มกราคม-เมษายน)
โรงเรียนศรีสังวาลย์ จังหวัดนนทบุรี
ทั้งนี้มูลนิธิอนุเคราะห์คนพิการฯ ได้จดทะเบียนก่อตั้งเมื่อ ๑๗ กันยายน พ.ศ.๒๔๙๗ สมเด็จพระศรีนครินทราบรมราชชนนี ทรงรับไว้ในพระราชูปถัมภ์ เมื่อ พ.ศ. ๒๔๙๙ งานของมูลนิธิฯ เริ่มจากการให้บริการสอนหนังสือแก่เด็กป่วยเป็นโรคโปลิโอซึ่งอยู่ที่โรงพยาบาลศิริราช โดยผู้อาสาสมัครสอนเป็นแพทย์ นักศึกษาแพทย์และพยาบาล ต่อมาเมื่อมีจำนวนเด็กป่วยเป็นโรคโปลิโอเพิ่มมากขึ้น ในปี พ.ศ. ๒๕๐๑ หม่อมงามจิตต์ บุรฉัตร ซึ่งเป็นประธานมูลนิธิฯในขณะนั้นจึงได้ขอครูจากกองการศึกษาพิเศษ กรมสามัญศึกษากระทรวงศึกษาธิการ มาช่วยสอน ๑ คน ในปีนั้นมีนักเรียน ๑๗ – ๒๕ คน โดยนักเรียนแต่ละคนมีพื้นฐานความรู้ตั้งแต่ระดับเด็กเล็กถึงระดับอุดมศึกษาต่อมาในปี พ.ศ. ๒๕๐๔ มูลนิธิฯ ได้ก่อตั้งศูนย์บริการเด็กพิการ ในที่ราชพัสดุ ตำบลบางตลาด อำเภอปากเกร็ด จังหวัดนนทบุรี ซึ่งเป็นที่ตั้งของมูลนิธิฯในปัจจุบันเพื่อให้บริการที่พักและเลี้ยงดูเด็กพิการจากต่างจังหวัดซึ่งอยู่ในระหว่างรอและรับการบำบัดรักษาที่โรงพยาบาลในกรุงเทพมหานคร
เมื่อวันที่ ๒๘ มิถุนายน ๒๕๐๔ กระทรวงศึกษาธิการอนุญาตให้มูลนิธิฯตั้ง “โรงเรียนสอนเด็กพิการ”ในบริเวณเดียวกับศูนย์บริการเด็กพิการ เพื่อให้การศึกษาแก่เด็กพิการที่ไม่เคยเรียนหนังสือถึงระดับประถมศึกษาปีที่๗ สมเด็จพระศรีนครินทรา บรมราชชนนีได้เสด็จเปิดโรงเรียนในวันที่ ๑๑ กุมภาพันธ์ ๒๕๐๘ และพระราชทานพระนามของพระองค์เป็นชื่อ “โรงเรียนศรีสังวาลย์” นับได้ว่ามูลนิธิอนุเคราะห์คนพิการฯ เป็นองค์กรเอกชนแห่งแรกในประเทศไทย ที่ให้บริการฟื้นฟูสมรรถภาพเด็กพิการด้านร่างกายหรือสุขภาพ รวมทั้งเด็กพิการทางร่างกายเนื่องจากสมอง  (Cerebral Palsy:CP) อย่างครบวงจร ทั้งด้านการรักษาและบำบัดฟื้นฟู การศึกษา สังคม และอาชีพ โดยศูนย์บริการเด็กพิการ ให้บริการด้านการรักษาและบำบัดฟื้นฟูรวมทั้งที่พัก การเลี้ยงดู เสื้อผ้า อาหาร เครื่องช่วยคนพิการ และกายอุปกรณ์ เป็นต้น พร้อมกับการให้บริการนำเด็กไปรับการตรวจ วินิจฉัย รักษา ผ่าตัด พักฟื้นและบำบัดฟื้นฟูสมรรถภาพที่โรงพยาบาลต่างๆ ส่วนโรงเรียนศรีสังวาลย์ให้บริการฟื้นฟูสมรรถภาพด้านการศึกษา สังคม และอาชีพนอกจากนั้น ศูนย์บริการเด็กพิการยังจัดให้บริการโดยนักวิชาชีพด้านกายภาพบำบัด กิจกรรมบำบัด  อรรถบำบัด จิตบำบัด สังคมสงเคราะห์ รวมทั้งส่งนักเรียนไปฝึกการทรงตัวโดยการขี่ม้าและฝึกว่ายน้ำแก่เด็กพิการ ทั้งเด็กที่พักประจำอยู่ในศูนย์ฯ และเด็กที่มารับบริการแบบไป – กลับ ซึ่งโรงเรียนศรีสังวาลย์ต้องประสานงานกับศูนย์บริการเด็กพิการเพื่อให้นักเรียนของโรงเรียนศรีสังวาลย์ได้รับบริการดังกล่าวโรงเรียนศรีสังวาลย์ได้พัฒนาการให้บริการทางการศึกษาซึ่งรวมถึงบริการฟื้นฟูสมรรถภาพด้านสังคมและอาชีพแก่เด็กพิการอย่างต่อเนื่องในปัจจุบันได้จัดการเรียนการสอนตั้งแต่ระดับอนุบาลถึงระดับมัธยมศึกษาปีที่๓แก่เด็กพิการที่อยู่ในระหว่างรับการรักษาและฟื้นฟูสมรรถภาพด้านการแพทย์ ดยมีนักเรียนประมาณปีละ ๓๐๐ คน ในจำนวนนี้ มีทั้งนักเรียนไป– กลับและนักเรียนประจำสำหรับนักเรียนประจำซึ่งพักที่ศูนย์บริการเด็กพิการ ส่วนใหญ่เป็นเด็กที่มีฐานะยากจน และมีภูมิลำเนาอยู่ต่างจังหวัดทั่วทุกภาคของประเทศ มูลนิธิฯจึงต้องให้บริการทั้งด้านที่พัก อาหาร เสื้อผ้า ผู้เลี้ยงดู และการบำบัดฟื้นฟู เป็นต้น เสมือนหนึ่งเป็นบ้านที่สองของเด็กพิการอย่างไรก็ตามหลักการสำคัญของโรงเรียนคือส่งเสริมให้นักเรียนได้รับการฟื้นฟูสมรรถภาพจนสามารถพึ่งตนเองได้แล้วกลับไปเรียนร่วมในโรงเรียนของเด็กทั่วไปที่อยู่ใกล้บ้านในภูมิลำเนาเดิมโดยทางมูลนิธิฯจะพิจารณาให้ทุนการศึกษาและติดตามให้ความช่วยเหลืออย่างต่อเนื่อง
http://www.fwc1954.org
กลุ่มอาการไอคาร์ดี
กลุ่มอาการไอคาร์ดี () เป็นโรคทางพันธุกรรมชนิดหนึ่งที่ทำให้ผู้ป่วยมีความผิดปกติของสมองส่วนคอร์ปัส คาลโลซัม จอตาผิดปกติ และโรคลมชักแบบอีพิเล็ปติกสปาสซึม เชื่อกันว่าเกิดจากความผิดปกติของส่วนหนึ่งของโครโมโซมเอกซ์ ผู้ป่วยส่วนใหญ่จะเริ่มแสดงอาการที่อายุประมาณ 5 เดือน
วินาทียึดโลก
วินาทียึดโลก () เป็นภาพยนตร์ สัญชาติอเมริกา สร้างขึ้นเมื่อปี ค.ศ. 2013 กำกับโดย โรแลนด์ เอมเมอริค นำแสดงโดย แชนนิง เททัม, เจมี ฟ็อกซ์, แมกกี จิลเลนฮอล, เจสัน คลาร์ก, ริชาร์ด เจนกินส์, เจมส์ วูดส์
เจ้าหน้าที่ตำรวจส่วนกลาง จอห์น เคล เพิ่งถูกตอบปฏิเสธจากงานในฝันกับหน่วยสืบราชการลับ ที่จะได้คุ้มครองประธานาธิบดี เจมส์ ซอว์เยอร์ ด้วยความที่ไม่อยากจะทำให้ลูกสาวตัวน้อยของเขาผิดหวังกับข่าวนี้ เขาก็เลยพาเธอทัวร์ทำเนียบขาว แต่ตอนนั้นเองที่ทำเนียบขาวโดนยึดโดยกองกำลังกึ่งทหารติดอาวุธ บัดนี้ เมื่อรัฐบาลกำลังพบกับความโกลาหลและเวลาที่เหลือน้อยเต็มทน เป็นหน้าที่ของโคลที่จะต้องช่วยลูกสาวตัวเอง ท่านประธานาธิบดีและประเทศของเขาให้ได้
เขตผู้ว่าการเอสโตเนีย
เขตผู้ว่าการเอสโตเนีย () หรืออีกชื่อคือ ราชรัฐเอสโตเนีย และ รัฐบาลเอสโตเนียเป็นเขตผู้ว่าการ ("Guberniya") ของจักรวรรดิรัสเซีย พื้นที่ของเขตผู้ว่าการเอสโตเนียในอดีตปัจจุบันอยู่ทางตอนเหนือของประเทศเอสโตเนีย
เขตผู้ว่าการถูกผนวกเป็นส่วนหนึ่งของจักรวรรดิรัสเซียจากสวีเดนในช่วงมหาสงครามเหนือ ในปี 1721 โดยที่จักรพรรดิรัสเซียเป็นดุ๊กแห่งเอสโตเนีย (, "Knyaz' Estlyandskii") ในสมัยของจักรวรรดิรัสเซียหรืออีกชื่อคือ "เจ้าชายแห่งเอสโตเนีย"
จนในช่วงคริสต์ศตวรรษที่ 19 เขตผู้ว่าการไม่เคยถูกจักรวรรดิรัสเซียปกครองเต็ม แต่เป็นการปกครองแบบกึ่งอิสระโดยกลุ่มชาวบอลติกเยอรมันภายใต้ Regional Council ()
เขตผู้ว่าการเอสโตเนียแบ่งเขตการปกครองทั้งหมด 4 เขต (uyezds)
7500 ไม่ตกก็ตาย
7500 ไม่ตกก็ตาย (อังกฤษ: Flight 7500) เป็นภาพยนตร์ สัญชาติอเมริกา สร้างขึ้นเมื่อปี ค.ศ. 2014 กำกับโดย ทะกะชิ ชิมิซุ นำแสดงโดย เลสลีย์ บิ๊บบ์, เจอร์รี เฟอรารา, ไรอัน ควานเทน, เอมี่ สมาร์ท
เหตุการณ์สุดพลิกผันกลางท้องฟ้าจากความระทึกสุดขั้วสู่ความกลัวสุดขีดตลอดเที่ยวบินเมื่อกลุ่มผู้โดยสารที่นำโดย “แบรด มาร์ติน” และ แอร์โฮสเตสสาว ต้องเผชิญหน้ากับอุบัติเหตุเหนือคาดฝันที่ส่งผลให้มีผู้โดยสารเสียชีวิต ก่อนที่ผู้โดยสารและลูกเรือแต่ละคนต้องประสบกับการจู่โจมของแรงอาฆาตเร้นลับซึ่งซ่อนตัวอยู่ในทุกพื้นที่ของเครื่องบินลำนี้ ยิ่งเครื่องบินทะยานใกล้โตเกียวมากขึ้นเท่าไหร่ ชีวิตของทุกคนในไฟลท์ “7500” ก็ยิ่งตกอยู่ในความหวาดผวามากขึ้นเท่านั้น ไร้ทางหนี ไม่ทีทางรอด หรือสุดท้ายเครื่องบินลำนี้กำลังจะต้องกลายเป็นสุสานบนน่านฟ้า!
พระเจ้าปยีนบยา
พระเจ้าปยีนบยา (, ; 817–876) กษัตริย์แห่งราชวงศ์พุกาม ซึ่งเป็นผู้ก่อตั้งเมืองพุกามใน ค.ศ. 849 พงศาวดารพม่ากล่าวว่าพระองค์เป็นกษัตริย์องค์ที่ 33 ของราชวงศ์ที่สถาปนาช่วงต้น คริสต์ศตวรรษที่ 2 แต่นักประวัติศาสตร์สมัยใหม่กล่าวว่าพระองค์เป็นกษัตริย์องค์แรกๆของราชวงศ์พุกาม ซึ่งจะสามารถเข้าครอบครองพม่าตอนกลางในอีก 2 ร้อยกว่าปีข้างหน้า พระองค์เป็นพระปัยกา (ทวด) ฝ่ายพระบิดาของ พระเจ้าอโนรธามังช่อ ปฐมกษัตริย์แห่ง อาณาจักรพุกาม
อาดัม เญเม็ตส์
อาดัม เญเม็ตส์ (; เกิดวันที่ 2 กันยายน ค.ศ. 1985) เป็นนักฟุตบอลอาชีพชาวสโลวาเกีย ปัจจุบันลงเล่นในตำแหน่งกองหน้าให้กับดีนามอบูกูเรชต์จากประเทศโรมาเนีย และทีมชาติสโลวาเกีย เขาลงเล่นฟุตบอลใน 6 ประเทศ แต่ลงเล่นในประเทศเยอรมนียาวนานที่สุด
เขาเริ่มลงเล่นให้กับ MSK Žilina ตั้งแต่ ค.ศ. 2004-2007 และคว้าแชมป์ลีกสโลวาเกียในฤดูกาล 2006–07 ต่อมาในเดือนสิงหาคม ค.ศ. 2007 เขาถูกปล่อยยืมตัวให้กับ Erzgebirge Aue ในซไวเทอบุนเดสลีกา ซึ่งเขาทำได้ 10 ประตู และจ่ายบอลสำเร็จ 7 ครั้งในการลงเล่น 29 นัด
วันที่ 11 มิถุนายน ค.ศ. 2008 เญเม็ตส์เซ็นสัญญา 4 ปีกับสโมสร Genk ในประเทศเบลเยียม เขาทำ 4 ประตูจาก 21 นัดที่ลงเล่น ต่อมาในเดือนกรกฎาคม ค.ศ. 2009 เขาตกเป็นข่าวในย้ายไปฮาร์ตออฟมิดโลเธียนในสกอตติชพรีเมียร์ชิป ซึ่งก็ล้มเหลว และในวันที่ 28 กรกฎาคม ค.ศ. 2009 เญเม็ตส์เซ็นสัญญา 3 ปีกับไคเซอร์สเลาเทิร์นในลีกระดับสองของเยอรมนี
ในเดือนมิถุนายน ค.ศ. 2011 มีการรายงานว่า เขาตกจากต้นเชอร์รีในสวนของเขา ทำให้กระดูกซี่โครงและไหปลาร้าของเขาบาดเจ็บจนต้องได้รับการผ่าตัด เขาจึงไม่ได้ลงเล่นฟุตบอลเป็นเวลาสามเดือน เขากลับมาฝึกซ้อมอีกครั้งในเดือนกันยายน แต่เขาก็ย้ายออกจากสโมสรในช่วงฤดูกาล เมื่อเดือนมกราคม ค.ศ. 2012 เขาลงเล่น 61 นัด ทำได้ 9 ประตูใน 2 ฤดูกาลครึ่งกับไคเซอร์สเลาเทิร์น และในวันที่ 27 มกราคม ค.ศ. 2012 เญเม็ตส์ย้ายไปอิงโกลสตัดต์จนจบฤดูกาล
วันที่ 24 กรกฎาคม ค.ศ. 2012 เขาเซ็นสัญญาสองปีกับยูเนียนเบอร์ลินในลีกระดับสองของเยอรมนีจนถึงเดือนมิถุนายน ค.ศ. 2014 ต่อมาในเดือนธันวาคม ค.ศ. 2013 เขาต่อสัญญาเพิ่มอีกสองปีจนถึง ค.ศ. 2016 แต่ในอีกห้าเดือนถัดมา เขาได้รับอนุญาตให้ย้ายออกจากสโมสรหลังจบฤดูกาลได้ แต่เขาก็ยังอยู่ต่อจนถึง ค.ศ. 2015 เขาได้ลงเล่น 5 นัดในครึ่งฤดูกาลแรก ก็ถูกปล่อยตัวจากเบอร์ลิน
วันที่ 25 มกราคม ค.ศ. 2015 เขาเซ็นสัญญากับนิวยอร์กซิตีในเมเจอร์ลีกซอกเกอร์ แต่ในช่วงต้นฤดูกาล เขาแทบไม่ได้ลงเล่นเพราะมีผลงานที่ย่ำแย่ โดยเฉพาะใน 9 นัดแรกที่เขาเล่นได้อย่างน่าผิดหวัง ตลอด 594 นาที เขาไม่สามารถทำประตูหรือจ่ายบอลได้เลย และในวันที่ 31 สิงหาคม ค.ศ. 2015 เญเม็ตส์กับสโมสรนิวยอร์กก็ตกลงแยกทางกัน และเขาก็ย้ายไปสโมสร Willem II ในเอเรอดีวีซีของประเทศเนเธอร์แลนด์ ก่อนที่ตลาดซื้อ-ขายจะปิดเพียง 15 นาที
วันที่ 6 กันยายน ค.ศ. 2016 เญเม็ตส์เซ็นสัญญา 2 ปีกับดีนาโม บูคูเรสตี สโมสรจากประเทศโรมาเนีย
ทางด่วนในประเทศจีน
โครงข่ายทางด่วนของประเทศจีน เป็นระบบรวมของทางด่วนระดับชาติและระดับมณฑลของประเทศจีน โดยสิ้นปี ค.ศ. 2017 โครงข่ายทางด่วนของประเทศจีนมีระยะทางรวมทั้งหมด 136,000 กิโลเมตร ซึ่งถ้าวัดจากระยะทางก็เป็นระบบทางด่วนที่ใหญ่ที่สุดในโลก นำหน้าระยะทางทั้งหมดของระบบทางหลวงอินเตอร์สเตตของสหรัฐอเมริกาในปี ค.ศ. 2011 ระบบทางด่วนในระดับชาติรู้จักกันอย่างเป็นทางการว่า ระบบทางหลวงสายหลักแห่งชาติ (; ) ซึ่งย่อได้เป็น NTHS ประกอบด้วย ทางด่วนที่มีเส้นทางแบบรัศมีออกจากปักกิ่ง ซึ่งเป็นเมืองหลวง 7 สาย, ทางด่วนเหนือ-ใต้ 11 สาย และทางด่วนตะวันออก-ตะวันตก 18 สาย นับเป็นกระดูกสันหลังของโครงข่ายทางด่วนของประเทศ เส้นทางกระดูกสันหลังนี้รู้จักกันในชื่อ โครงข่าย 71118 () นอกจากนี้ ในแต่ละเขตการปกครองระดับมณฑลของประเทศจีนก็มีระบบทางด่วนเป็นของตัวเอง
ทางด่วนสายแรกที่ได้มีบันทึกไว้ในประเทศจีน ย้อนกลับไปเมื่อกว่าสองพันปีมาแล้วในสมัยราชวงศ์ฉิน เมื่อจักรพรรดิพระองค์แรก จิ๋นซีฮ่องเต้ ได้สร้างทางหลวงรัฐระยะทาง 750 กิโลเมตร เชื่อมต่อจากเมืองหลวงชื่อเสียนหยางไปยังพรมแดนทางด้านเหนือของออร์ดอส เพื่อเป็นการวางแผนป้องกัน ต่อมา ทางหลวงแห่งชาติจีนสมัยใหม่สายแรกที่ก่อสร้างระดับดิน คือ ทางด่วนเซี่ยงไฮ้–เจียติ้ง เปิดใช้บริการในเดือนตุลาคม ค.ศ. 1988 มีระยะทาง ปัจจุบันเป็นส่วนหนึ่งของระบบทางด่วนของเซี่ยงไฮ้ ช่วงต้นของยุค 1990 ก็จะเห็นการเริ่มต้นของแผนขนาดใหญ่ของประเทศที่จะพัฒนาโครงข่ายถนน โดยในปี ค.ศ. 1999 โครงข่ายนี้ได้มีระยะทางมากกว่า สำหรับเส้นทางของทางด่วนสายหลักหลายสายจะขนานไปกับเส้นทางเดิมของทางหลวงแห่งชาติจีน
เขตปกครองคณะสงฆ์จังหวัดสุรินทร์
เป็นการปกครองและการบริหารคณะสงฆ์ตามกฎมหาเถรสมาคม มี ๒ ฝ่าย ดั้งนี้ ๑.คณะสงฆ์จังหวัดสุรินทร์ฝ่ายธรรมยุติกนิกาย ๒.คณะสงฆ์จังหวัดสุรินทร์ฝ่ายมหานิกาย
เอ็ดเวิร์ด เอ็ม. อบรอมส์
เอ็ดเวิร์ด เอ็ม. อบรอมส์ (6 พฤษภาคม ค.ศ. 1935 – 13 กุมภาพันธ์ ค.ศ. 2018) เป็นนักตัดต่อภาพยนตร์และโทรทัศน์ และได้เสนอชิงงานประกาศผลรางวัลออสการ์ ครั้งที่ 56 จากภาพยนตร์เรื่อง บรู ทันเดอร์ ในประเภทรางวัลออสการ์ สาขาลำดับภาพยอดเยี่ยม
ลิลีนา โบดอค
ลิลีนา โบดอค (21 กรกฎาคม ค.ศ. 1958 – 6 กุมภาพันธ์ ค.ศ. 2018) เป็นนักเขียนแฟนตาซีชาวอาร์เจนตินา.
โบดอค เขียนเรื่อง ลาซากา เดอ ลอส คอนไฟน์ ซึ่งเป็นนิยายแนวแฟนตาซี เผยแพร่ในปี ค.ศ. 2000 ในภาษาสเปน หนังสือเล่มนี้แปลเป็นภาษาอังกฤษในชื่อ "The Days of the Deer "หรือ วันของกวาง ซึ่งได้รับความนิยมมากในแถบลาตินอเมริกา
ปีเตอร์ แบตกิน
ปีเตอร์ แบตกิน (11 เมษายน ค.ศ. 1953 – 12 มกราคม ค.ศ. 2018) เป็นนักขายทอดตลาดชาวอังกฤษ รู้จักกันในฐานะเป็นนักกิจกรรมในประเทศรัสเซีย
มีชัล ดูรีส
มีชัล ดูรีส (เกิดวันที่ 1 มิถุนายน ค.ศ. 1988) เป็นนักฟุตบอลกองหน้าชาวสโลวาเกีย ปัจจุบันลงเล่นให้กับสโมสรฟุตบอลอานอร์โทซิสฟามากุสตา (ยืมตัวจาก Orenburg) และทีมชาติสโลวาเกีย
ดูรีสเข้าร่วมสโมสร Banská Bystrica เมื่อเขาอายุ 14 ปี โดยใช้เวลาลงเล่นในชุดเยาวชนสามปี ต่อมาเขาลงเล่นนัดแรกในสโลวักซูเปอร์ลีกา ในนัดที่แพ้ Ružomberok 2–0 เมื่อวันที่ 9 พฤศจิกายน ค.ศ. 2005 เมื่อผ่านไปห้าฤดูกาล เขาทำได้ 18 ประตูจาก 114 นัดที่ลงเล่น
ในเดือนสิงหาคม ค.ศ. 2010 เขาถูกปล่อยยืมตัวให้กับวิกตอเรีย เปิลเซน ในเช็กเฟิสต์ลีก เป็นเวลาหนึ่งปี และได้รับข้อเสมอให้ซื้อขาด เขาลงเล่นนัดแรกให้กับเปิลเซนซึ่งบุกชนะ České Budějovice 3–0 เมื่อวันที่ 28 สิงหาคม ค.ศ. 2010 และเขาก็พาเปิลเซนคว้าแชมป์เช็กเฟิสต์ลีก ซึ่งเป็นแชมป์ลีกสมัยแรกของเขา เขาทำสองประตูให้กับเปิลเซนในยูฟ่าแชมเปียนส์ลีก ฤดูกาล 2011–12 โดยแบ่งเป็นหนึ่งลูกในรอบเพลย์ออฟที่ชนะโคเปนเฮเกน 2–1 และอีกลูกในรอบแบ่งกลุ่ม นัดที่เสมอมิลาน 2–2
วันที่ 26 มกราคม ค.ศ. 2017 เขาเซ็นสัญญากับ FC Orenburg สโมสรในรัสเซียนพรีเมียร์ลีก และในวันที่ 17 มกราคม ค.ศ. 2018 เขาถูกปล่อยยืมตัวให้กับ อานอร์โทซิส ฟามากุสตา จากประเทศไซปรัส เป็นเวลาครึ่งฤดูกาล
ดูรีสลงเล่นครั้งแรกให้กับทีมชาติสโลวาเกียในนัดกระชับมิตรที่บุกชนะเดนมาร์ก 3–1 เมื่อวันที่ 15 สิงหาคม ค.ศ. 2012
เขายิงประตูแรกในนัดที่ชนะสวิตเซอร์แลนด์ 3–2 เมื่อวันที่ 13 พฤศจิกายน ค.ศ. 2015 โดยเขาทำได้สองประตูในนัดนั้น สี่วันถัดมา เขาทำประตูอีกครั้งในนัดที่ชนะไอซ์แลนด์ 3–1
ดูรีสทำประตูที่สี่ของเขา ในนัดกระชับมิตรที่แพ้เยอรมนี 3–1 ที่เอาก์สบูร์ก ซึ่งเป็นการลงเล่นในนามทีมชาตินัดที่ 25 ของเขา
อัลเบร์ต รุสนัก
อัลเบร์ต รุสนัก (เกิดวันที่ 7 กรกฎาคม ค.ศ. 1994) เป็นนักฟุตบอลอาชีพชาวสโลวาเกีย ปัจจุบันลงเล่นให้กับสโมสรเรอัลซอล์ตเลคในเมเจอร์ลีกซอกเกอร์ ตำแหน่งกองกลางตัวรุก
รุสนักลงเล่นให้กับทีมชาติชุดใหญ่ครั้งแรกเมื่อวันที่ 15 พฤศจิกายน ค.ศ. 2016 ในนัดที่พบกับออสเตรีย โดยลงมาเป็นตัวสำรองในนาทีที่ 46 แทนที่ของ Jakub Holúbek
ในปี ค.ศ. 2017 เขาลงเล่นเกือบทุกนัด ยกเว้นนัดที่พบกับยูกันดาและสวีเดนที่อาบูดาบี สหรัฐอาหรับเอมิเรตส์ นอกจากนี้ เขายังลงเล่น 5 จาก 6 นัดในฟุตบอลโลก 2018 รอบคัดเลือก เขาจ่ายบอลสำเร็จหนึ่งครั้งในนัดสุดท้ายที่พบกับมอลตา โดยจ่ายให้อ็อนเดรย์ ดูดา ทำประตูได้
รุสนักทำประตูแรกในนามทีมชาติ ในนัดแรกของปี ค.ศ. 2018 ซึ่งพบกับสหรัฐอาหรับเอมิเรตส์ ในการแข่งขันฟุตบอลชิงถ้วยพระราชทานคิงส์คัพที่กรุงเทพมหานคร เขาทำประตูในนาทีที่ 42 จากการยิงด้วยเท้าขวา
มาร์ชฟอร์เอาเออร์ไลฟ์
การเดินขบวนเพื่อชีวิตของพวกเรา หรือ เดอะมาร์ชฟอร์เอาเออร์ไลฟ์ () เป็นการเดินขบวนที่เกิดขึ้นเมื่อวันที่ 24 มีนาคม 2561 ในวอชิงตัน ดี.ซี. รวมถึงรัฐอื่นของสหรัฐ ตลอดจนนครต่าง ๆ ทั่วโลก โดยมีนักเรียนนักศึกษาเป็นผู้วางแผนจัดกิจกรรมนี้ร่วมกับองค์การเอฟวรีทาวน์ฟอร์กันเซฟตี ซึ่งสืบเนื่องจากเหตุยิงกันในโรงเรียนมัธยมสโตนแมนดักกลาส เมืองพาร์คแลนด์ รัฐฟลอริดา เมื่อวันที่ 14 กุมภาพันธ์ ปีเดียวกัน ซึ่งทำให้มีผู้เสียชีวิต 17 คน
ประเด็นเรียกร้องของการเดินขบวนครั้งนี้ คือ การยกเลิกการจำหน่ายอาวุธปืนในงานแสดงยุทธภัณฑ์ต่าง ๆ การนำรัฐบัญญัติว่าด้วยความปลอดภัยสาธารณะและการป้องกันการใช้อาวุธเพื่อสันทนาการ พ.ศ. 2537 ซึ่งพ้นสมัยการบังคับใช้เมื่อ พ.ศ. 2547 กลับมาใช้อีกครั้ง รวมถึงรณรงค์ให้มีการห้ามจำหน่ายรังกระสุนความจุสูง
การเดินขบวนครั้งนี้นับเป็นการประท้วงที่จัดโดยนักเรียนและนักศึกษาที่มีผู้เข้าร่วมมากที่สุดในประวัติศาสตร์สหรัฐ แต่ถ้านับรวมการประท้วงที่ประชาชนเป็นผู้จัดทั้งหมดจะมีผู้เข้าร่วมมากเป็นอันดับที่สาม รองจากการเดินขบวนเพื่อรณรงค์สิทธิสตรีในสหรัฐเมื่อปี 2560 และ 2561 ตามลำดับ
เคลือบฟัน
เคลือบฟัน () คือส่วนที่แข็งที่สุด และเป็นชั้นแร่ที่อยู่นอกสุดของฟัน และเป็นหนึ่งในเนื้อเยื่อสี่ส่วนสำคัญในการสร้างฟัน โดยมีส่วนประกอบของแคลเซียมและฟอสเฟต
เคลือบฟันเป็นเนื้อเยื่อที่สามารถมองเห็นได้ โดยถูกสร้างขึ้นจากเนื้อฟัน
เลิฟสตรอเบอรี่
เลิฟสตรอเบอรี่ (Love Strawberry) เป็นละครโทรทัศน์แนวโรแมนติก-คอมเมดี-ดราม่า ผลิตโดย บริษัท ยูม่า 99 จำกัด โดยผู้จัด ยุวดี ไทยหิรัญ บทประพันธ์ วิลักษณา บทโทรทัศน์โดย วิลักษณา กำกับการแสดงโดย ชูชัย องอาจชัย ออกอากาศทุกวันศุกร์–วันอาทิตย์ เวลา 20.20 - 22.05 น. ทาง สถานีวิทยุโทรทัศน์ไทยทีวีสีช่อง 3 นำแสดงโดย นัฐฐพนธ์ ลียะวณิช, หยาดทิพย์ ราชปาล, โชกุน สันธนะพานิช, ณัฐวรา หงษ์สุวรรณ และนักแสดงชั้นนำอีกมากมาย เริ่มตอนแรกวันที่ 24 ธันวาคม พ.ศ. 2547–23 มกราคม พ.ศ. 2548 (วัน ที่ งดออกอากาศ) ต่อจากละคร แฝดพี่ฝาดน้อง
สตรอเบอรี่ สาวน้อยวัยสดใส เธอเป็นนักเรียนมัธยมปลาย และเธอยังเป็นขวัญใจของเพื่อนๆ และครู จึงไม่แปลกที่จะมีชายหนุ่มเข้ามาทักทายหัว­ใจ สุดยอด หนุ่มหล่อมาดเซอร์ ลูกชายคนเดียวของเศรษฐีโรงบ่มยาสูบ ที่แวะเข้ามาทักทายหัวใจของสตรอเบอรี่ มิตรภาพของทั้งคู่เริ่มต้นแบบไม่ค่อยดีนัก เมื่อสุดยอดโดนสามล้อมือดีลอกคราบและเอาไป­ทิ้งในถังขยะโรงเรียนสตรีที่สตรอเบอรี่อยู­่ สถานการณ์ก็พัดพาให้เขาเข้าไปยังห้องน้ำนั­กเรียนหญิง ซึ่งสาวๆ กำลังอาบน้ำเปลี่ยนเสื้อผ้ากันอยู่ สุดยอดพยายามหาทางออกจากที่นั่น เขาจึงขโมยชุดนักเรียนมาใส่และปลอมตัวหนีอ­อกไป แต่โชคร้ายที่เขาเจอกับสตรอเบอรี่ซะก่อน ความวุ่นวายจึงเกิดขึ้น สุดยอดจึงกลายเป็นไอ้โรคจิตในสายตาของสตรอ­เบอรี่ แต่สตรอเบอรี่กลับเข้าไปอยู่ในหัวใจของสุด­ยอดตั้งแต่นั้นมา
ภูเขาวะคะคุสะ
ภูเขาวะคะคุสะ ( "วะคะคุสะ-ยะมะ") หรือที่รู้จักกันในชื่อ ภูเขามิคะสะ (三笠山 "มิคะสะ-ยะมะ") เป็นภูเขาที่ตั้งอยู่ในเมืองนะระ จังหวัดนะระ ประเทศญี่ปุ่น อยู่บริเวณทิศตะวันออกของสวนนะระ สูง 342 เมตร (1,122 ฟุต)
อาชีวอนามัย
อาชีวอนามัย () เป็นการคาดคะเน การรับรู้ การประเมิน การควบคุมและป้องกันภัยจากงานซึ่งอาจส่งผลให้เกิดการบาดเจ็บ การเจ็บป่วย หรือมีผลกระทบต่อความเป็นอยู่ดีของคนงาน ภัยหรือสิ่งเร้าความเครียดเหล่านี้มักแบ่งเป็นทางชีววิทยา เคมี กายภาพ การยศาสตร์และจิตสังคม ความเสี่ยงของผลต่อสุขภาพจากสิ่งเร้าความเครียดหนึ่ง ๆ เป็นฟังก์ชันของภัยคูณด้วยการสัมผัสของปัจเจกหรือกลุ่ม สำหรับสารเคมี สามารถเข้าใจภัยได้เป็นโพร์ไฟล์การตอบสนองขนาด (dose response profile) ซึ่งมักยึดตามการศึกษาหรือแบบจำลองทางพิษวิทยา นักอาชีวอนามัยทำงานใกล้ชิดกับนักพิษวิทยาในการทำความเข้าใจภัยทางเคมี นักฟิสิกส์สำหรับภัยทางกายภาพ และแพทย์และนักจุลชีววิทยาสำหรับภัยทางชีวภาพ นักอนามัยสิ่งแวดล้อมและอาชีวอนามัยถือเป็นผู้เชี่ยวชาญในศาสตร์การสัมผัส (exposure science) และการจัดการความเสี่ยงสัมผัส นักอนามัยจะใช้ความเชี่ยวชาญด้านศาสตร์การสัมผัสเพื่อป้องกันคนงาน ผู้บริโภค และชุมชน หรืออย่างใดอย่างหนึ่ง ขึ้นอยู่กับชนิดของงาน
โกลบอล (กีฬา)
โกลบอล () เป็นกีฬาประเภททีมชนิดหนึ่งสำหรับนักกีฬาที่มีความพิการทางสายตา เริ่มมีมาตั้งแต่หลังสงครามโลกครั้งที่ 2 โดยทหารผ่านศึกที่ได้รับความพิการเป็นผู้ริเริ่ม และได้ถูกบรรจุเป็นกีฬาสาธิตครั้งแรกในพาราลิมปิกฤดูร้อน 1972 ที่ไฮเดิลแบร์ก ประเทศเยอรมนีตะวันตก
โกลบอลเป็นการเล่นระหว่างทีม 2 ทีม โดยผู้เล่นในสนามทีมละ 3 คน และแต่ละทีมมีผู้เล่นสำรองได้สูงสุดอีก 3 คน โดยเล่นอยู่ในพื้นที่สนามรูปสี่เหลี่ยมผืนผ้า ยาว 18 เมตร และกว้าง 9 เมตร ซึ่งมีเส้นกลางแบ่งสนามออกเป็นสองส่วน ประตูกว้าง 9 เมตร และสูง 1.30 เมตร อยู่ท้ายสนามทั้งสองฝั่งนักกีฬาทุกคนในสนามจะต้องปิดตาโดยอุปกรณ์บังตา วัตถุประสงค์ของการเล่น คือ แต่ละทีมกลิ้งลูกบอลที่มีกระดิ่งอยู่ภายใน ให้เข้าประตูของฝ่ายตรงข้ามและอีกฝ่ายหนึ่งก็จะต้องคาดการณ์ และต้องพยายามป้องกันประตูของตนเองไม่ให้บอลเข้าประตู สลับกันรุกและรับภายในสองครึ่งเวลา แบ่งเป็นครึ่งเวลาละ 10 นาที และพัก 5 นาที ผู้เล่นสามารถโยนลูกบอลติดต่อกันได้ 2 ครั้งเท่านั้นและการโยนลูกบอลเข้าประตูฝ่ายตนเองโดยมิได้ตั้งใจหรืออุบัติเหตุจะไม่ถือว่าได้ประตูจากการโยน เป็นต้น นอกจากนั้น การส่งเสียงรบกวนใด ๆ ของฝ่ายรุกหรือสมาชิกทีมในขณะโยนลูกบอลต่อการป้องกันประตูของฝ่ายรับจะต้องถูกลงโทษ
มนุษย์หลุมหลบภัยบ้าหลุดโลก
มนุษย์หลุมหลบภัยบ้าหลุดโลก (อังกฤษ: Blast from the Past) เป็นภาพยนตร์ สัญชาติอเมริกา สร้างขึ้นเมื่อปี ค.ศ. 1999 กำกับโดย ฮิวจ์ วิลสัน นำแสดงโดย เบรนแดน เฟรเซอร์, อลิเซีย ซิลเวอร์สโตน, คริสโตเฟอร์ วอลเคน, ซิสซี สเปเซก, เดฟ โฟลีย์
เมื่อ ดร. อัจฉริยะผู้เกลียดคอมมิวนิสต์เข้าไส้ คิดว่าถ้าสงครามเย็นยังดำเนินต่อไป จะต้องเกิดสงครามขึ้นแน่ จึงได้ทำการสร้างหลุมหลบภัยใต้ดินขึ้นที่หลังบ้านของเขา และได้ลงไปอาศัยอยู่ในหลุมหลบภัย เนื่องจากเข้าใจผิดว่าคิดว่าเครื่องบินตกเป็นระเบิดที่รัสเซียมาทิ้งบอมบ์ที่อเมริกา หลังจากผ่านไปได้ 30 กว่าปี จนลูกชาย อดัม เว็บเบอร์ โตเป็นหนุ่ม จึงได้ส่งให้อดัมขึ้นมาบนพื้นดินอีกครั้งเพื่อซื้อของใช้ที่จำเป็นเนื่องจากร่อยหรอลงแล้ว เขาจึงได้พบกับ อีฟ เรื่องวุ่น ๆ กับความรักของเขาจึงเกิดขึ้น
โคตรคน ค้นโคตรสมบัติ
โคตรคน ค้นโคตรสมบัติ (อังกฤษ: The Treasure Hunter) เป็นภาพยนตร์ สัญชาติจีน สร้างขึ้นเมื่อปี ค.ศ. 2009 กำกับโดย เควิน คาม-หยิน จู นำแสดงโดย โจว เจี๋ยหลุน, หลิน จื้อหลิง, เฉิง จื้อเหว่ย์, เฉิน เต้าหมิง, บารอน เฉิน, วิล หลิว, เมียว พู
อุบัติภารกิจพิทักษ์ลายแทงมหาสมบัติแห่งอาณาจักรโบราณใต้ผืนทะเลทรายของนักสู้นิรนาม “เฉี่ยวเฟย” ให้พ้นจากเงื้อมมือของ “เดอะ คอมพานี” กองกำลังโฉดที่หวังครอบครองมหาสมบัติไว้เพียงผู้เดียว และเดิมพันสำคัญของการเผชิญหน้าครั้งนี้อยู่ที่ “หลานถิง” หลานสาวของผู้เก็บรักษาแผนที่คนสุดท้าย ที่ถูกเดอะ คอมพานี จับตัวไป และการปกป้องมหาสมบัติครั้งนี้ แต่เขายังต้องระดมทุกทักษะการต่อสู้มาสยบเหล่าอัศวินม้าดำแห่งเดอะ คอมพานี ที่พวกมันต่างมาพร้อมลีลาการจู่โจมอันคาดไม่ถึง ท่ามกลางพายุทะเลทรายที่กำลังโหมกระหน่ำเข้ามา
ทางด่วนในประเทศเกาหลีใต้
ทางด่วนในประเทศเกาหลีใต้ () เรียกอย่างเป็นทางการว่า ทางด่วนแห่งชาติ () เดิมได้รับการกำหนดหมายเลขตามลำดับการก่อสร้าง จนกระทั่งวันที่ 24 สิงหาคม ค.ศ. 2001 ก็ได้รับการกำหนดหมายเลขในรูปแบบที่ค่อนข้างคล้ายกับระบบทางหลวงอินเตอร์สเตตของสหรัฐอเมริกา ป้ายสัญลักษณ์ของทางด่วนในประเทศเกาหลีใต้ก็คล้ายกันกับของอินเตอร์สเตตของสหรัฐอเมริกาเช่นกัน เพราะมีรูปร่างป้ายมีลักษณะเป็นโล่ และสีป้ายที่เป็นสีแดง สีขาว และสีน้ำเงิน ซึ่งเป็นสีในธงชาติเกาหลีใต้
มิสเตอร์แอนด์มิสเอเชียไทยแลนด์
มิสเตอร์แอนด์มิสเอเชียไทยแลนด์ () เป็นชื่อของการประกวดนางงามในประเทศไทย จัดขึ้นเป็นครั้งแรกเมื่อปี พ.ศ. 2557 ซึ่งผู้ชนะการประกวดจะต้องเป็นตัวแทนของประเทศเข้าร่วมการประกวดมิสแอนด์มิสเตอร์เอเชีย
สัญลักษณ์สี
แจ็ก ดักลัส
จอห์น แพทริก "แจ็ก" ดักลัส () หรือที่รู้จักกันตามช่องยูทูบที่มีชื่อว่า jackfilms เป็นยูทูเบอร์ชาวอเมริกันผู้หนึ่ง ช่องของเขาเป็นที่รู้จักจากการทำวิดีโอแนวล้อเลียน มิวสิกวิดีโอ และซีรีส์วิดีโอแนวตลกขบขันเช่น Yesterday I Asked You (YIAY) ที่เกี่ยวกับการเอาคำตอบของผู้ตอบตามที่ถามไว้เมื่อวิดีโอก่อน หรือ Your Grammar Sucks ที่เป็นการนำสิ่งที่สะกดผิดหรือผิดไวยากรณ์จากทั่วอินเทอร์เน็ตมา่ไว้ในวิดีโอ
ทางด่วนในประเทศอินเดีย
ทางด่วนในประเทศอินเดีย เป็นถนนระดับสูงสุดในโครงข่ายถนนอินเดีย เป็นทางด่วนขนาด 6 หรือ 8 ช่องจราจร ที่มีทางเข้าและทางออกที่ทางแยกต่างระดับ ปัจจุบัน มีทางด่วนในประเทศอินเดียที่เปิดให้บริการระยะทางประมาณ 1,455.4 กิโลเมตร โครงการพัฒนาทางหลวงแห่งชาติของรัฐบาลอินเดียมีจุดมุ่งหมายที่จะขยายโครงข่ายทางหลวงและวางแผนที่จะเพิ่มระยะทางทางด่วนอีก ภายในปี ค.ศ. 2022 การทางด่วนแห่งประเทศอินเดีย ซึ่งดำเนินงานภายใต้กระทรวงการขนส่งทางถนนและทางหลวง จะเป็นฝ่ายดูแลรับผิดชอบในการก่อสร้างและบำรุงรักษาทางด่วน ประเทศอินเดียเป็นหนึ่งในประเทศที่มีความหนาแน่นของทางด่วนต่ำที่สุดในโลก
ระยะทางต่อไปนี้จะแสดงเฉพาะที่เปิดให้บริการเท่านั้น
โรงเรียนชุมชนประชานิกรอำนวยเวทย์
โรงเรียนชุมชนประชานิกรอำนวยเวทย์ ตั้งอยู่หมู่ 8 คลองสิบสอง ตำบลหนองสามวัง อำเภอหนองเสือ จังหวัดปทุมธานี
โรงเรียนชุมชนประชานิกรอำนวยเวทย์ เดิมชื่อ โรงเรียนหนองสำนัก ก่อตั้งเมื่อวันที่ 29 พฤศจิกายน พ.ศ. 2480เดิมตั้งในพื้นที่วัดสุนทริการาม เป็นอาคารเรียนไม้ 1 หลัง ปัจจุบันได้ย้ายที่ตั้งใหม่ เปิดสอนระดับชั้น อนุบาล1-มัธยมศึกษาปีที่ 3 บนพื้นที่ตั้งประมาณ 5 ไร่ มีนักเรียนศึกษาอยู่ประมาณ 523 คน
ผู้อำนวยก่อนหน้าไม่ทราบนาม
รถประจำทางสาย 1008 รังสิต-หนองเสือ รถสีเขียวไม่ปรับอากาศ
พระครูไพศาลสารธรรม (ปี่ อินฺทโชโต)
พระครูไพศาลสารธรรม (หลวงพ่อปี่ อินฺทโชโต) อดีตเจ้าอาวาสวัดโคกท่าเจริญ และอดีตเจ้าคณะอำเภอพานทอง เขต 2 ท่านเป็นพระเกจิดังของอำเภอพานทอง จังหวัดชลบุรี ท่านพัฒนาวัดโคกท่าเจริญ จนมีความเจริญในหลายๆ ด้าน เช่น สร้างพระอุโบสถ์ ฯลฯ หลวงพ่อปี่ ท่านเก่งด้านไสยศาสตร์ โหราศาสตร์ การทำนายของหาย การเล่นแร่แปรธาตุ เป็นต้น
หลวงพ่อปี่ ท่านมีนามเดิมว่า " เล่าปี่ " นามสกุล " ทองสงวน " เกิดวันอาทิตย์ ขึ้น 8 ค่ำ เดือน 10 ปีขาล ตรงกับวันที่ 21 กันยายน พ.ศ. 2433 เกิดที่บ้านสามโคก อ.สามโคก จ.ปทุมธานี บิดาชื่อ นายอาน มารดาชื่อ นางรอด ทองสงวน
ครั้นเจริญวัยแล้วได้ติดตามบิดามารดามาอยู่ที่บ้านท่าตะกูด ตำบลพานทอง อำเภอพานทอง จังหวัดชลบุรี บิดาได้ส่งไปเรียนหนังสือไทยที่โรงเรียนวัดกลาง อำเภอบางปะกง จังหวัดฉะเชิงเทรา
จนกระทั่งอายุครบ 20 ปีบริบูรณ์ ท่านได้อุปสมบท ณ วัดโคกท่าเจริญ ต.พานทอง อ.พานทอง จ.ชลบุรี เมื่อวันเสาร์ ขึ้น 10 ค่ำ เดือน 8 ปี ตรงกับวันที่ 16 กรกฎาคม พ.ศ. 2453 โดยมี
ท่านได้รับฉายาทางธรรมว่า " อินฺทโชโต "
หลวงพ่อปี่ เมื่อได้รับแต่งตั้งเป็นเจ้าอาวาสแล้ว ได้บริหารวัดโคกท่าเจริญ มีการสร้างเสนาสนะต่างๆ การก่อสร้างเสนาสนะนั้น กำนันทอง สหายา ซึ่งเป็นกำนันตำบลพานทอง พร้อมด้วยญาติ และประชาชน เป็นผู้ให้การสนับสนุนด้วยดีตลอดมา
หลวงพ่อปี่ ท่านเรียนวิชาความรู้หลายอย่าง ทั้งทางไสยศาสตร์ โหราศาสตร์ แม้การเล่นแร่แปรธาตุ ทำกะปิ น้ำปลา ท่านทำเพื่อให้เห็นความเป็นจริงแล้วก็หยุด ใครมาขอเรียนวิชานั้น ท่านก็ไม่ยอมให้เรียน วิชาทั้งหลายเมื่อท่านสิ้นไปแล้ว วิชานั้นก็สิ้นตามท่านไปด้วย
วิชาโหราศาสตร์ จะแม่นยำมาก นอกจากทำนายของหายให้พบแล้ว ยังทำนายการสงครามระหว่างประเทศได้ถูกต้อง ในสมัยสงครามญี่ปุ่น นายชิต ชื่นชูเวช นายอำเภอพานทอง ก็เป็นนักโหราศาสตร์ เมื่อคุยกันแล้ว ก็คุยกันถึงเรื่องสงคราม มีการทำนายกันว่า เมื่อไรสงครามจะยุติ หลวงพ่อปี่ ทำนายไว้แล้วเขียนใส่ตลับเก็บไว้ เมื่อสงครามยุติมาเปิดตลับดู ก็เป็นจริงดังที่หลวงพ่อปี่ได้ทำนายไว้ จึงเป็นที่ขึ้นชื่อในเรื่องการดูหมอดูสิ่งต่างๆ
หลวงพ่อปี่ ท่านชราภาพมากแล้ว มีโรคประจำตัวคือโรคหอบหืด ได้ทวีความรุนแรงมากขึ้น จนในที่สุดท่านได้มรณภาพ เมื่อวันที่ 11 มกราคม พ.ศ. 2505 สิริอายุได้ 71 ปี พรรษาที่ 52
ทีมอูมิซูมิ
ทีมอูมิซูมิ () เป็นการ์ตูนคอมพิวเตอร์แอนิเมชันสำหรับเด็กก่อนวัยเรียนของประเทศสหรัฐอเมริกา ออกอากาศครั้งแรกเมื่อวันที่ 25 มกราคม พ.ศ. 2553 และยุติการออกอากาศเมื่อวันที่ 24 เมษายน พ.ศ. 2558 โดยออกอากาศทางช่องนิคจูเนียร์ และจะออกอากาศอีกคั้ง,26 สิงหาคม พ.ศ.2561
ยาแชมบีนา ตแชร์วอนา
ยาแชมบีนา ตแชร์วอนา เป็นภาพยนตร์ขาวดำแนวสงครามในปีพ.ศ. 2512 ของโปแลนด์ กำกับการแสดงโดยแอวา แปแตลสกา และ ตแชสวัฟ แปแตลสกี ภาพยนตร์ได้เค้าโครงจากนวนิยายเรื่อง "ฟรอนตอแว ดรอกี" ของ วัลแดมาร์ กอตอวิตช์ ภาพยนตร์ถ่ายทำที่ชายหาดใกล้กับหมู่บ้านออกูนิตสา, เมืองสตาร์การ์ต, กอวอบแชก และ ชแชตชิน ภาพยนตร์เข้าฉายครั้งแรกในประเทศโปแลนด์ในวันที่ 17 มกราคม พ.ศ. 2513
ฟุตบอลชิงถ้วยพระราชทานคิงส์คัพ ครั้งที่ 34
ฟุตบอลชิงถ้วยพระราชทานคิงส์คัพ ครั้งที่ 34 ระหว่างวันที่ 16 - 22 กุมภาพันธ์ พ.ศ. 2546 มีทีมเข้าร่วมจาก 4 ประเทศ โดยทีมที่ชนะเลิศคือ ทีมชาติสวีเดน โดยมีผลการแข่งขันดังนี้
แมตช์ทั้งหมดจัดขึ้นที่ สนามศุภชลาศัย ใน กรุงเทพมหานคร, ประเทศไทย
ฟุตบอลชิงถ้วยพระราชทานคิงส์คัพ ครั้งที่ 39
การแข่งขันฟุตบอลชิงถ้วยพระราชทานคิงส์คัพครั้งที่ 39 จัดขึ้นระหว่างวันที่ 21 - 23 มกราคม พ.ศ. 2552 ที่ สนามกีฬาสุระกุล ใน ภูเก็ต, ประเทศไทย.
พสิษฐ์ ธนชัยบุญยรัตน์
พสิษฐ์ ธนชัยบุญยรัตน์ หรือ ออดี้ (AUDY) เกิดเมื่อวันที่ 19 กันยายน พ.ศ. 2516 เป็นนักร้อง, นักแต่งเพลง ชาวไทย
พสิษฐ์ ธนชัยบุญยรัตน์ หรือชื่อเดิม ธนะยศ จิวานนท์ (ชื่อเล่น : ออดี้) เกิดเมื่อวันที่ 19 กันยายน พ.ศ. 2516 เริ่มเรียนหนังสือ ที่ สหรัฐอเมริกา ช่วง ป.6 - ม.2 แล้วก็ย้ายมาเรียนต่อที่ฟิลิปปินส์ ที่เลือกเรียนวิศวะโยธา กลับมาประเทศไทย ปี พ.ศ. 2537 จากนั้นเล่นดนตรีตามผับ ทำให้เริ่มเข้าสังคมดนตรี จนได้ทำงานเพลงให้ หรั่ง ร็อกเคสตร้า สังกัด อาร์เอส โปรโมชั่น จึงได้ทำผลงานอัลบั้มชุดแรกของตัวเอง
ก่อนหน้านี้ออดี้เคยเป็นสมาชิกวง คาซาม่า สังกัด รถไฟดนตรี ซึ่งมี ภราดร ยารสเอก (มาร์ค) และ นฤวรรณ ทวีศรี (เอ็มมี่) ร่วมอยู่ด้วย หลังจากยุบวง ออดี้ได้ทำงานเบื้องหลังก่อนจะทำอัลบั้มเดี่ยว ปัจจุบันหันมาทำธุรกิจรีสอร์ทที่ปราณบุรี และบ้านเช่าริมทะเลอยู่ที่หัวหิน ซึ่งล่าสุดได้ขยับขยายไปเปิดกิจการอยู่ที่ม่อนแจ่ม อำเภอแม่ริม จังหวัดเชียงใหม่
พสิษฐ์ มีความบกพร่องทางการได้ยิน เขาหูหนวกด้านขวา ตั้งแต่อายุ 8-9 ขวบ
กีฬาสโนว์บอร์ดในโอลิมปิกฤดูหนาว 2018
กีฬาสโนว์บอร์ดในโอลิมปิกฤดูหนาว 2018 เป็นการแข่งขันกีฬาสโนว์บอร์ดที่จัดขึ้นในเมืองพย็องชัง, ประเทศเกาหลีใต้ กำหนดแข่งขันระหว่างวันที่ 10–24 กุมภาพันธ์ พ.ศ. 2561 โดยได้จัดขึ้นที่ สวนหิมะโบกวัง
ซึ่งการแข่งขันกีฬาเคอร์ลิงครั้งนี้มีการแข่งขันทั้งหมด 10 รายการ คือ ประเภททีมชาย 5 รายการ และประเภททีมหญิง 5 รายการ โดยแต่ละรายการจะมีนักกีฬา 248 คน จาก 30 ประเทศ
ตารางข้างล่างนี้เป็นตารางการแข่งขันทั้งหมด 10 รายการ
มีนักกีฬาทั้งหมด 248 คนจาก 30 ประเทศเข้าร่วมแข่งขัน (รวมถึงคณะนักกีฬาจากนักกีฬาโอลิมปิกจากรัสเซีย)
มอเตอร์เวย์เอ็ม 1
มอเตอร์เวย์เอ็ม 1 เป็นมอเตอร์เวย์แนวใต้-เหนือในประเทศอังกฤษเชื่อมต่อจากลอนดอนไปยังลีดส์ ซึ่งไปบรรจบกับถนนเอ 1 (เอ็ม) เป็นมอเตอร์เวย์ระหว่างเมืองสายแรกที่แล้วเสร็จในสหราชอาณาจักร ถนนสายแรกที่สร้างเป็นมอเตอร์เวย์มาตรฐานในประเทศ คือ ทางเลี่ยงเมืองเพรสตัน ซึ่งต่อมาเป็นส่วนหนึ่งของมอเตอร์เวย์เอ็ม 6
มอเตอร์เวย์สายนี้มีระยะทาง และแบ่งการก่อสร้างเป็น 4 ตอน ตอนส่วนใหญ่ของมอเตอร์เวย์เปิดให้บริการระหว่าง ค.ศ. 1959 และ ค.ศ. 1968 แต่ปลายทางตอนใต้ได้รับการต่อขยายในปี ค.ศ. 1977 และปลายทางตอนเหนือได้รับต่อขยายในปี ค.ศ. 1999 มอเตอร์เวย์นี้เป็นส่วนหนึ่งของทางหลวงยุโรปอี 13
กุณฑลิ
กุณฑลิวิทยาราช หรือ อมฤตกุณฑลิน ภาษาจีนเรียกว่า จวินถูลี่ หมิงหวาง (軍荼利明王) ภาษาญี่ปุ่นเรียกว่าว กุนดะริ เมียวโอ (軍荼利明王) เป็นหนึ่งในห้าวิทยาราช ตามคติพุทธศาสนามหายาน เป็นผู้ถือน้ำอมฤต อันเป็นน้ำทิพย์แห่งความเป็นอมตะ
กุณฑลิถือเป็นนิรมาณกายของพระรัตนสัมภวพุทธะ
ในมณฑลของวัชรยาน กุณฑลิจะประทับอยู่ทางทิศใต้ รูปลักษณ์มีหลากหลาย ทั้งแบบ 2 พักตร์และ 4 กร แบบ 4 พักตร์ และ 8 กร เป็นต้น เรือนกายเป็นสีน้ำเงิน เนตรเป็นสีแดง มือทั้ง 2 ข้างถืออสรพิษ มือข้างหนึ่งถือหอก ข้างหนึ่งถือไม้เท้า และจักร เป็นต้น พักตรทั้ง 4 เป็นอุปมาหมายถึงการทำลายกิเลสทั้ง 4 ประการ คือ อาตมมานะ (เย่อหยิ่ง) อาตมทฤษฏิ (ความเห็นผิด) อาตมโมหะ (ความหลงผิด) และอาตมสเนหะ (การหลงรักตัวเอง)
มนต์ประจำองค์ของกุณฑลิคือ "โอม อมฤเต หูมฺ ผฏฺ"
กเลศาวรณ์
กเลศาวรณ์ (Klesavarana) หมายถึงสิ่งที่ขวางกั้นอันเกิดจากกิเลส เป็นหนึ่งในสิ่งขวางกั้นทั้ง 2 ประการ หรือ ทวิอาวรณ์ ซึ่งเป็นสิ่งขวางกั้นมิให้เข้าถึงการรู้แจ้งในทางธรรมและการปลดเปลื้องให้พ้นอิสระ ประกอบไปด้วย กเลศาวรณ์ และชเญยาวรณ์ ซึ่งขวางทางตรัสรู้ธรรม
กเลศาวรณ์เป็นสิ่งที่ขวางกั้นไม่ให้พ้นจากอิสรภาพจากอวิชชาและสังสารวัฎ ประกอบด้วย อาตมมานะ (เย่อหยิ่ง) อาตมทฤษฏิ (ความเห็นผิด) อาตมโมหะ (ความหลงผิด) และอาตมสเนหะ (การหลงรักตัวเอง)
กเลศาวรณ์ เป็นแนวคิดของพุทธศาสนามหายาน ในภาษาบาลีของพุทธศาสนาฝ่ายเถรวาทเรียกว่า กิเลสาวรณ์
เฉิน ย่านชิง
เฉิน ย่านชิง (; เกิด 5 เมษายน ค.ศ. 1979 ที่ซูโจว, มณฑลเจียงซู) เธอเป็นนักยกน้ำหนักหญิงชาวจีนซึ่งได้เข้าร่วมในโอลิมปิกฤดูร้อน 2004 และโอลิมปิกฤดูร้อน 2008 ซึ่งเธอได้รับเหรียญทองในประเภทยกน้ำหนัก 58 กิโลกรัมในการแข่งขันโอลิมปิกทั้งสอง และการได้เหรียญทองของเธอทำให้เธอเป็นผู้ที่ได้รับเหรียญทองโอลิมปิกติดต่อกัน
เธอได้รับเหรียญทองครั้งแรกในปี พ.ศ. 2538 ที่การแข่งขันชิงแชมป์ยกน้ำหนักหญิงรุ่นเยาว์แห่งเอเชีย และอีกครั้งหนึ่งในชิงแชมป์โลก 1998 เธอเคยได้เข้าร่วมในการแข่งขันโอลิมปิกฤดูร้อน 2000 แต่ว่าก็ถูกให้ออกจากการแข่งขันเนื่องจากกลุ่มนักกีฬาจีนในโอลิมปิกมีปัญหาก่อนที่จะแข่งขัน เธอยังเคยเข้าร่วมกีฬาแห่งชาติและกีฬาภูมิภาคเอเชียตะวันออก และเธอยังเคยได้รับการบันทึกสถิติโลกในการยกน้ำหนักของท่าสแนชแอนด์ลิฟต์ในปี พ.ศ. 2549
เธอเกิดมาในครอบครัวที่ยากจนที่อาศัยอยู่ในหมู่บ้านเล็ก ๆ ที่ชื่อว่า ซีชาน (西山) ที่ตั้งอยู่บนเกาะใกล้กับเมืองซูโจว พ่อแม่ของเธอเก็บผักผลไม้เป็นอาชีพ ในปี พ.ศ. 2532 พ่อแม่เธอได้ส่งเธอไปศึกษาที่โรงเรียนกีฬาของรัฐ ต่อมาผู้ฝึกสอนและอดีตนักยกน้ำหนัก Cao Xinmin ได้พาเธอไปแข่งขันกีฬายกน้ำหนักที่ซูโจว พ่อแม่ของเธอมีความฝันและสนับสนุนที่จะอยากให้เธอเป็นนักยกน้ำหนัก แต่ว่าเงินของเธอได้มาจากแค่เงินที่รัฐบาลให้เป็นค่าครองชีพ
หลังจากที่เธอถูกถอดถอนจากการแข่งขันโอลิมปิกฤดูร้อน 2000 เธอจึงถอนตัวออกจากอาชีพยกน้ำหนักในปี พ.ศ. 2544 เพื่อเรียนต่อด้านธุรกิจที่มหาวิทยาลัยซูโจวในเมืองซูโจว ต่อมาเธอก็กลับมาทำอาชีพยกน้ำหนักต่อเพื่อไปแข่งขันโอลิมปิกฤดูร้อน 2004 และ 2008
ไบรอัน พิลแมน
ไบรอัน วิลเลียม พิลแมน (Brian William Pillman; 22 พฤษภาคม ค.ศ. 1962 – 5 ตุลาคม ค.ศ. 1997) เป็นนักมวยปล้ำอาชีพและนักเล่นฟุตบอลชาวอเมริกัน ที่รู้จักกันดีบนสังเวียนการปล้ำในนาม ไบรอัน พิลแมน (Brian Pillman)
Brian Pillman เป็นหนึ่งในนักมวยปล้ำจอมแสบและบ้าดีเดือดสมัยอยู่ WCW มีบทบาทในช่วงต้นๆ ของยุค Attitude ในช่วงปี 1997 โดยเฉพาะช็อตเปิดศึกกับ Stone Cold Steve Austin อดีตคู่แท็กทีมของตัวเองสมัย WCW แน่นอนว่าเจ้าตัวเองก็เป็นนักมวยปล้ำที่เก่งกาจคนหนึ่งใน WCW ในฐานะนักมวยปล้ำที่ดีที่สุดคนหนึ่งที่ไม่เคยได้แชมป์โลก และเกียรติยศสูงสุดคือแชมป์ Light Heavyweight ของ WCW เท่านั้น
หลังเปิดศึกกับบรรดานักมวยปล้ำแถวของหน้าของ WWE อย่าง Goldust, Triple H หรือ Stone Cold เองก็เช่นกัน จนกระทั่งในปี 1997 เขาได้เปิดศึกกับ Dude Love ซึ่งเป็นการปล้ำครั้งสุดท้ายของเขา
วันที่ 5 ตุลาคม 1997 ในศึก Bad Blood: In Your House นั้น Pillman มีคิวขึ้นปล้ำกับ Dude Love ในศึกนั้น แต่กลับไม่มีใครได้พบตัวเขาเลย ทำให้ Jim Cornette โปรดิวเซอร์ของ WWE ในตอนนั้นเดินทางไปยังโรงแรมที่พักของเขา ก่อนจะพบว่า Pillman ได้เสียชีวิตแล้วบนเตียงของเขา ซึ่งผู้พบศพของเมดทำความสะอาดของโรงแรมที่พบว่า ตัวของเขาได้เสียชีวิตแล้วตั้งแต่ตอนตีหนึ่ง การเสียชีวิตของเขาถูกปิดให้นักมวยปล้ำหลายคนรู้ เพราะกลัวว่าจะขึ้นปล้ำกันไม่ได้ ก่อนที่จะได้รับการเปิดเผยว่าสมาคมได้เสียนักมวยปล้ำคนนี้ไปแล้ว
การชันสูตรศพของเขาพบว่า เจ้าตัวได้เสียชีวิตเนื่องจากหัวใจวายเฉียบพลัน อันเป็นผลมาจากกรรมพันธ์ของเขา ซึ่งพ่อของ Pillman เสียชีวิตเนื่องจากหลอดเลือดหัวใจตีบ และทำให้เขาเสียชีวิตตามไปอย่างน่าเศร้า ปิดตำนานของนักมวยปล้ำจอมดีเดือดเพียงเท่านี้ด้วยวัย 35 ปี
พรรคประชาชาติ (พ.ศ. 2561)
พรรคประชาชาติ เป็นกลุ่มการเมืองที่ยื่นจดแจ้งจัดตั้งพรรคต่อ คณะกรรมการการเลือกตั้ง หรือ กกต. เป็นลำดับที่ 6/2561 เมื่อวันศุกร์ที่ 2 มีนาคม พ.ศ. 2561 โดยมีนาย สุรพล นาควานิช เป็นผู้ก่อตั้งและเป็นผู้ยื่นจดแจ้งจัดตั้งพรรค ซึ่งนายสุรพลมีนามสกุลเดียวกับ พลเอกธีรชัย นาควานิช อดีตองคมนตรีและอดีต ผู้บัญชาการทหารบก และพลโท ปิยวัฒน์ นาควานิช อดีตแม่ทัพภาคที่ 4 ทำให้มีการตั้งข้อสังเกตว่านายสุรพลเป็นเครือญาติกับทั้งสองท่านหรือไม่ซึ่งพลเอกธีรชัยและพลโทปิยวัฒน์ได้ออกมาปฏิเสธว่านายสุรพลไม่ได้เป็นเครือญาติกับทั้งสองท่าน
ต่อมานายสุรพลได้ให้สัมภาษณ์กับหนังสือพิมพ์มติชนว่าได้พูดคุยอย่างไม่เป็นทางการกับ กลุ่มวาดะห์ ในสังกัด พรรคเพื่อไทย ถึงเรื่องการย้ายมาสังกัดพรรคประชาชาติ ซึ่งกลุ่มวาดะห์ทั้งหมดได้ตัดสินใจย้ายมาสังกัดพรรคประชาชาติ
กระทั่งนาย ซูการ์โน มะทา แกนนำกลุ่มวาดะห์และเป็นน้องชายของนาย วันมูหะมัดนอร์ มะทา อดีต ประธานสภาผู้แทนราษฎร ได้ออกมาโพสต์เฟซบุ๊กยืนยันว่าทางกลุ่มวาดะห์ได้ย้ายมาสังกัดพรรคประชาชาติจริงตามกระแสข่าว
ซึ่งนาย อารีเพ็ญ อุตรสินธุ์ หนึ่งในแกนนำกลุ่มวาดะห์ได้ให้สัมภาษณ์ว่าทางพรรคเตรียมจัดการประชุมเพื่อเลือกคณะกรรมการบริหารพรรคชุดแรกในวันที่ 1 กันยายน พ.ศ. 2561 ที่หอประชุม มหาวิทยาลัยสงขลานครินทร์ วิทยาเขตปัตตานี ซึ่งผลปรากฏว่านาย วันมูหะมัดนอร์ มะทา อดีตประธานรัฐสภาดำรงตำแหน่งหัวหน้าพรรคคนแรก นาย วรวีร์ มะกูดี อดีตนายก สมาคมกีฬาฟุตบอลแห่งประเทศไทย ในพระบรมราชูปถัมภ์ ดำรงตำแหน่งรองหัวหน้าพรรคและ พันตำรวจเอก ทวี สอดส่อง อดีตเลขาธิการ ศูนย์อำนวยการบริหารจังหวัดชายแดนภาคใต้ หรือ ศอ.บต. ดำรงตำแหน่งเลขาธิการพรรคคนแรกและได้มีการยื่นจดทะเบียนจัดตั้งพรรคต่อ กกต. เมื่อวันพุธที่ 12 กันยายน พ.ศ. 2561
กระทั่งวันจันทร์ที่ 29 ตุลาคม พ.ศ. 2561 ในการประชุมคณะกรรมการการเลือกตั้ง ครั้งที่ ๕๗/๒๕๖๑ (๒๑) ที่ประชุมมีมติรับจดทะเบียนจัดตั้งพรรคประชาชาติพร้อมกับพรรคการเมืองอีก 2 พรรคคือ พรรคแผ่นดินธรรม และ พรรคพลังชาติไทย
พิธีการโอลิมปิก
พิธีการโอลิมปิก ในปัจจุบันได้นำพิธีเปิด พิธีปิด และพิธีมอบเหรียญรางวัล มาเป็นส่วนหนึ่งของการแข่งขัน โดยบางครั้งได้นำวัฒนธรรมในช่วงสมัยกีฬาโอลิมปิกโบราณมาเป็นส่วนหนึ่งของพิธีการ อาทิ โอลิมปิกฤดูร้อน 2004 ณ กรุงเอเธนส์, ประเทศกรีซ ได้นำวัฒนธรรมกรีกโบราณมาแสดงในพิธีเปิดและพิธีปิด หรือการมอบช่อมะกอกแก่นักกีฬาที่ได้เหรียญรางวัล
โดยหลายอย่างๆของพิธีการโอลิมปิกจะถูกกำหนดโดยกฎบัตรโอลิมปิก ซึ่งเจ้าภาพไม่สามรถปรับเปลี่ยนได้ และนอกจากนี้การแสดงในพิธีเปิดและพิธีปิดจะต้องได้รับอนุมัติจากคณะกรรมการโอลิมปิกสากลอีกด้วย
พิธีเปิดโอลิมปิก เป็นพิธีการเริ่มการแข่งขันอย่างเป็นทางการของกีฬาโอลิมปิก โดยในปัจจุบันบางกีฬาได้เริ่มการแข่งขันก่อนพิธีเปิด อย่าง โอลิมปิกฤดูร้อน 2008 ที่ได้เริ่มแข่งกีฬาฟุตบอลก่อน 2 วัน ในองค์ประกอบของพิธีเปิดจะถูกกำหนดไว้ในกฎบัตรโอลิมปิก ซึ่งส่วนใหญ่ได้ริเริ่มในโอลิมปิกฤดูร้อน 1920 ณ แอนต์เวิร์ป, ประเทศเบลเยียม
การแสดง ถือว่าเป็นการแสดงที่เป็นเอกลักษณ์ของแต่ละการแข่งขัน
ซึ่งมีจุดประสงค์ในการบอกสาสน์แก่ประชาชนทั่วโลก นอกจากนี้ยังเพื่อเผยแพร่วัฒนธรรมของประเทศเจ้าภาพ 
หรือในปัจจุบันได้แสดงเพื่อเผยแพร่แนวทางของประเทศนั้นในอดีต หรือ อนาคต โดยปกติพิธีเปิดได้เริ่มพิธีการโดยการเคารพธงชาติของประเทสเจ้าภาพ ตอจากนั้นประเทศเจ้าภาพจะจัดการแสดงต่างๆ
การเดินขบวนนักกีฬา ถือเป็นส่วนหนึ่งของพิธีการที่สืบต่อกันมา โดยนักกีฬาทุกคนไม่จำเป็นจะต้องเข้าร่วมพิธีนี้ทุกคนก็ได้ ซึ่งแต่ละประเทศจะใช้ธงชาติ และชื่อประเทศตามกี่ระบุไว้กับคณะกรรมการโอลิมปิกสากล ตามธรรมเนียมประเทศกรีซจะต้องเดินขบวนนักกีฬาเข้าสู่สนามเป็นทีมแรก และประเทศเจ้าภาพจะเดินขบวนนักกีฬาเข้าสู่สนามเป็นทีมสุดท้าย โดยโฆษกในสนามจะประกาศเป็นภาษาทางการของคณะกรรมการโอลิมปิกสากลก่อน คือ ภาษาอังกฤษ และภาษาฝรั่งเศส ต่อด้วยภาษาทางการของประเทศเจ้าภาพ ยกเว้นในกรณีประเทศเจ้าภาพใช้ภาษาทางการเป็นภาษาอังกฤษหรือภาษาฝรั่งเศส ก็ประกาศแค่ 2 ภาษาที่เป็นภาษาทางการของคณะกรรมการโอลิมปิกสากลเท่านั้น
เมื่อทุกชาติได้เข้าสู่สนามทั้งหมดแล้ว ประธานคณะกรรมการจัดการแข่งขันโอลิมปิก และประธานคณะกรรมการโอลิมปิกสากลจะกล่าวสุนทรพจน์ ก่อนที่จะเชิญประธานในพิธีกล่าวเปิดอย่างเป็นทางการ ตามกฎบัตรโอลิมปิก ผู้ที่จะกล่าวเปิดกีฬาโอลิมปิกอย่างเป็นทางการจะต้องเป็นประมุขแห่งรัฐของประเทศเจ้าภาพ ซึ่งมีหลายครั้งที่ประมุขแห่งรัฐไม่ได้เปิดการแข่งขันในพิธี อาทิ โอลิมปิกฤดูร้อน 1900 ไม่มีการจัดพิธีเปิด ซึ่งตอนนั้นการแข่งขันเป็นส่วนหนึ่งของงานนิทรรศการโลก หรือประมุขแห่งรัฐแห่งสหรัฐอเมริกาไม่ได้เปิดการแข่งขันโอลิมปิกถึง 5 ครั้ง
ตามกฎบัตรโอลิมปิกหมวกที่ 5 ข้อที่ 29 จะกำหนดคำกล่าวสุนทรพจน์ไว้ดังนี้
หลังจากนั้น ก็จะมีพิธีเชิญธงโอลิมปิกขึ้นสู่ยอดเสา ซึ่งบรรเลงด้วยเพลงสดุดีโอลิมปิก ตามกฎบัตรโอลิมปิก ธงโอลิมปิกนั้นจะต้องอยู่บนยอดเสาตลอดเวลาของการแข่งขัน และจะต้องอยู่โดดเด่นในสนามกีฬาหลัก ซึ่งส่วนใหญ่ผุู้ถือธงโอลิมปิกจะเป็นนักกีฬาในประเทศเจ้าภาพ ต่อจากนั้น จะมีการพิธีกล่าวปฎิญาณของนักกีฬา, ผู้ตัดสิน และผู้ฝึกสอน
จังหวัดอาบรา
จังหวัดอาบรา (อีโลกาโน: Probinsia ti Abra; ) เป็นจังหวัดที่ไม่มีทางออกสู่ทะเลในเขตบริหารคอร์ดิลเยราของประเทศฟิลิปปินส์ เมืองหลักคือบันเกด มีอาณาเขตติดต่อกับจังหวัดฮีลากังอีโลโคสทางทิศตะวันตกเฉียงเหนือ, จังหวัดอาปาเยาทางทิศตะวันออกเฉียงเหนือ, จังหวัดคาลิงกาทางทิศตะวันออก, จังหวัดบูลูบุนดูคินทางทิศตะวันออกเฉียงใต้ และจังหวัดตีโมกอีโลโคสทางทิศตะวันตกเฉียงใต้
จังหวัดอาบราตั้งอยู่ทางภาคตะวันตกของเขตบริหารคอร์ดิลเยราบนเกาะลูซอน มีพื้นที่ 4,165.25 ตารางกิโลเมตร ล้อมรอบด้วยแนวเทือกเขาอีโลโคสทางทิศตะวันตก และเทือกเขาคอร์ดิลเยราเซนทรัลทางทิศตะวันออก ภายในจังหวัดมีแม่น้ำอาบราไหลจากทิศใต้สู่ทิศตะวันตก ผ่ากลางหุบเขาอาบรา และไหลไปรวมกับแม่น้ำตีเน็กที่ไหลมาจากทิศตะวันออก
ฟาโรห์ทาฮาร์กา
ทาฮาร์กา, หรือเขียนอีกอย่างว่า ทาฮาร์คา หรือ ทาฮาร์โก (ฮีบรู: תִּרְהָקָה, ฮีบรูปัจจุบัน: "Tirhaqa", ไทเบเรี่ยน: "Tirehāqā", มาเนโธเรียกว่า "ทาราคอส", สตราโบเรียกว่า "ทีอาร์โค") เป็นฟาโรห์แห่งอาณาจักรอียิปต์โบราณในช่วงราชวงศ์ที่ยี่สิบห้า และพระองค์ยังเป็นกษัตริย์แห่งอาณาจักรคุช
พระองค์เป็นพระราชโอรสของกษัตริย์ปิเย ซึ่งเป็นกษัตริย์อาณาจักรนิวเบียแห่งนาปาตา ซึ่งเป็นกษัตริย์ชาวนิวเบียนที่ได้พิชิตอียิปต์ กษัตริย์ทาฮาร์กาเป็นพระราชนัดดาและเป็นผู็สืบทอดตำแหน่งของกษัตริย์ซาบาคา เนื่องจากการปกครองในช่วงรัชสมัยของฟาโรห์ปิเยและฟาโรห์ซาบาคาที่เจริญรุ่งเรือง จึงช่วยทำให้รัชสมัยของพระองค์เจริญรุ่งเรืองตามไปด้วย
รัชสมัยของพระองค์อยู่ระหว่าง 690 ถึง 664 ปีก่อนคริสตกาล หลักฐานสำคัญที่สามารถบอกระยะเวลาการปกครองของพระองค์มาจากหินสลักเซราเพียม หมายเลขที่ 192 ซึ่งในหินสลักบันทึกไว้ว่าโคอาปิสได้เกิดในปีที่ 26 ในรัชสมัยของพระองค์ และตายในในช่วงปีที่ 20 ในรัชสมัยของฟาโรห์พซัมเตกที่ 1 ทำให้โคอาปิสตัวนี้มีอายุ 21 ปี และได้สันนิษฐานว่าพระองค์ปกครองอียิปต์ประมาณ 26 ปีเศษ
พระองค์ได้สิ้นพระชนม์ในเมืองธีบส์ เมื่อ 664 ปีก่อนคริสตกาล และตามมาด้วยผู้สืบทอดที่ได้รับการแต่งตั้งคือ ทันทามานิ ซึ่งเป็นพระราชโอรสของฟาโรห์ซาบาคา พระองค์ได้ถูกฝังพระศพอยู่ที่นูริ ในซูดานเหนือ
จังหวัดอาปาเยา
จังหวัดอาปาเยา (อีโลกาโน: Probinsia ti Apayao) เป็นจังหวัดที่ไม่มีทางออกสู่ทะเลในเขตบริหารคอร์ดิลเยรา ประเทศฟิลิปปินส์ เมืองหลักคือคาบูเกา อาณาเขตติดต่อกับจังหวัดคากายันทางทิศเหนือและตะวันออก, จังหวัดอาบราและฮีลากังอีโลโคสทางทิศตะวันตก และจังหวัดคาลิงกาทางทิศใต้ ก่อนปี ค.ศ. 1995 จังหวัดคาลิงกาและอาปาเยาเคยเป็นจังหวัดเดียวกันมาก่อน แล้วมีการแบ่งแยกจังหวัดในภายหลัง
ในปี ค.ศ. 2015 มีประชากร 119,184 คน พื้นที่ 4,413.35 ตารางกิโลเมตร เป็นจังหวัดที่มีความหนาแน่นของประชากรน้อยที่สุดในประเทศ
จังหวัดอาปาเยาตั้งอยู่ในแนวเทือกเขาคอร์ดิลเยราเซนทรัลและมีแม่น้ำหลายสาย จังหวัดมีพื้นที่ 4,413.35 ตารางกิโลเมตร
ในปี ค.ศ. 2015 มีประชากรทั้งหมด 119,184 คน ความหนาแน่น 27 คนต่อตารางกิโลเมตร หรือ 70 คนต่อตารางไมล์
จากการสำมะโนในปี ค.ศ. 2000 ส่วนใหญ่เป็นชาวอีโลกาโน ซึ่งมี 49,328 จาก 97,058 คน (50.82%) ขณะที่หนึ่งในสามของประชากรเป็นชาวอิสนัก (29,071 คน; 29.95%) ประชากรกลุ่มอื่น ๆ ได้แก่ ชาวมาลาเอง 3,580 คน (3.69%), ชาวอิสเน็ก 3,380 คน (3.48%), ชาวคาลิงกา 2,992 คน (3.08%), ชาวคันคานาย 1,208 คน (1.24%), ชาวบอนต็อค 1,014 คน (1.04%) และชาวอีบาโลอิ 979 คน (1.01%)
ส่วนใหญ่เป็นภาคเกษตรกรรม ผลผลิตที่สำคัญได้แก่ ข้าว, ข้าวโพด, กาแฟ, รากพืช และพืช ผลไม้ที่สำคัญได้แก่ ลองกอง, ส้ม, กล้วย, สับปะรด, ทุเรียน, กระท้อน, เงาะ, มะพร้าว และมังคุด สำหรับข้าวนั้น สามารถผลิตได้ถึง 98,489 เมตริกตันในปี ค.ศ. 2011
นอกจากนี้ยังการทำปศุสัตว์ สัตว์ที่สำคัญได้แก่ สุกร, กระบือ, แพะ และแกะ กิจกรรมทางเศรษฐกิจอื่น ๆ ได้แก่ การผลิต, การแปรรูปอาหาร, เฟอร์นิเจอร์, เครื่องนุ่งห่ม และเครื่องมือเครื่องใช้